O ni oun ko ni i ta ko wọn ti wọn ba ko awọn ẹda iwe-ẹri ọrọ wọn silẹ. Agbẹjọro fun Adeleke ati ẹgbẹ oṣelu PDP, Onyeachi Ikpeazu, SAN ati Dokita Alex Izinyon, SAN, sọ pe awọn kan han ninu iwe-ẹri naa. Wọn ni wọn ṣi le ṣatunṣe si i, bẹẹ ni wọn rọ olupẹjọ lati pe ẹlẹrii keji, ki ajọ INEC si lọọ ko awọn iwe-éri to han wa. Asiko yii ni Ananaba parọwa si ile -ẹjọ pe ki wọn danu duro diẹ, ki oun le gba aworan awọn iwe-ẹri naa lori foonu lati olu ileeṣẹ ajọ INEC l’Abuja. Lẹyin ti igbimọ naa pada jokoo, Ananaba fi awọn aworan iwe-ẹri to gba han kootu, ṣugbọn o sọ pe ko siyatọ ninu rẹ atawọn to ti wa niwaju ile-ẹjọ tẹlẹ. O ni ki ile-ejọ sun ẹjọ naa siwaju ki ajọ INEC le gbe faili ti wọn ti ko awọn iwe-ẹri naa wa si kootu.


INEC ko awọn iwe-ẹri Adeleke ti ko han wa sile-ẹjọ, lagbẹjọro Oyetọla ba fariga

Asiko yii ni Ananaba parọwa si ile -ẹjọ pe ki wọn danu duro diẹ, ki oun le gba aworan awọn iwe-ẹri naa lori foonu lati olu ileeṣẹ ajọ INEC l’Abuja. Lẹyin ti igbimọ naa pada jokoo, Ananaba fi awọn aworan iwe-ẹri to gba han kootu, ṣugbọn o sọ pe ko siyatọ ninu rẹ atawọn to ti wa niwaju ile-ẹjọ tẹlẹ. O ni ki ile-ejọ sun ẹjọ naa siwaju ki ajọ INEC le gbe faili ti wọn ti ko awọn iwe-ẹri naa wa si kootu. Ṣugbọn Fagbemi yari kanlẹ pe aṣẹ ile-ẹjọ ni pe ki wọn mu iwe-ẹri to han kedere wa, o ni o di dandan ki awọn olujẹjọ bọwọ fun aṣẹ ile-ẹjọ. Nigba to n gbe idajọ rẹ kalẹ lori ọrọ naa, alaga igbimọ ọhun, Onidaajọ Tertsea Kume, sun igbẹjọ siwaju di ọjọ Abamẹta, Satide, ọjọ kẹta, oṣu Kejila, ọdun yii, fun ajọ INEC lati mu ojulowo iwe-ẹri Gomina Adeleke wa.


Ṣugbọn Fagbemi yari kanlẹ pe aṣẹ ile-ẹjọ ni pe ki wọn mu iwe-ẹri to han kedere wa, o ni o di dandan ki awọn olujẹjọ bọwọ fun aṣẹ ile-ẹjọ. Nigba to n gbe idajọ rẹ kalẹ lori ọrọ naa, alaga igbimọ ọhun, Onidaajọ Tertsea Kume, sun igbẹjọ siwaju di ọjọ Abamẹta, Satide, ọjọ kẹta, oṣu Kejila, ọdun yii, fun ajọ INEC lati mu ojulowo iwe-ẹri Gomina Adeleke wa.


Nitori obinrin, ọrẹ Usman gun un lọbẹ pa

Monisọla Saka Ọkunrin ẹni ọdun marundinlọgbọn (25) to jẹ akẹkọọ nipele to kẹyin nileewe giga olukọni Adamu Tafawa Balewa College of Education, Kangere, nipinlẹ Bauchi, Usman Mani Tiffi, ti dero ọrun bayii lẹyin ti ọrẹ ẹ, Kamal Gumau, ẹni ọdun marundinlọgbọn, ti wọn jọ wa nipele ẹkọ ati ileewe kan naa ṣeku pa a lọsan-an gangan ọjọ Aje, Mọnde, ọjọ kejidinlọgbọn, oṣu Kọkanla, ọdun yii, laduugbo tawọn akẹkọọ n gbe ni MD Burra, Lagos Street. Lẹyin ariyanjiyan to waye laarin awọn ọrẹ meji naa lori ẹlẹgbẹ wọn obinrin tawọn mejeeji jọ n jiyan le lori pe emi lọkọ rẹ, ki i ṣe iwọ, ni wọn gun ọmọkunrin naa pa. Ọjọ Ẹti, Furaidee, ọjọ Kẹsan-an, oṣu Kejila, ọdun yii, lo yẹ ko kẹkọọ gboye, ko gba iwe-ẹri mo yege, lẹyin ti wọn ba ti ṣe idanwo aṣekagba tan. Ọkan ninu awọn akẹkọọ inu ọgba naa to forukọ bo ara ẹ laṣiiri sọ pe, ọrẹ timọtimọ lawọn mejeeji, ko si si ikunsinu tabi gbolohun asọ kankan laarin wọn ṣaaju ọjọ tiṣẹlẹ naa waye, ati pe nnkan kan to ba afurasi ọhun jẹ ni pe ko le ṣalai ma lo awọn oogun oloro loriṣiiriṣii, kinni naa ti di mọọli si i lara, o si maa n yọ ọ lẹnu to ba ti yo tan. O ni, “Lọjọ naa lọhun-un, ita gbangba lawọn mejeeji ti jọ n jiyan lori ta lọkọ iyawo, tori kaluku wọn lo n leri pe oun loun n fẹ ẹ. Nigba ti ọrọ fẹẹ dija ni Usman to ti doloogbe yii sọ pe oun ti yọnda ọmọbinrin yẹn fun Kamal, ko maa fẹ ẹ lọ, pẹlu bẹẹ naa, afurasi yii tun bẹrẹ si i halẹ mọ ọn pe oun ko fẹẹ ri Usman ni sakaani ọmọ yẹn mọ, bi bẹẹ kọ, yoo da ara ẹ lẹbi lori nnkan toju ẹ maa ri. Igba ta a ri i bo ṣe n le furukọkọ la sọ fun Usman pe ko kuro ni regberegbe ibẹ lati le yago fun eṣu. Bi Usman ṣe kuro lọdọ wa lo wọle lọ lati ko awọn ẹru ẹ, ori iduro to fi wa si la wa nigba to n jade sita bọ.


O ni, “Lọjọ naa lọhun-un, ita gbangba lawọn mejeeji ti jọ n jiyan lori ta lọkọ iyawo, tori kaluku wọn lo n leri pe oun loun n fẹ ẹ. Nigba ti ọrọ fẹẹ dija ni Usman to ti doloogbe yii sọ pe oun ti yọnda ọmọbinrin yẹn fun Kamal, ko maa fẹ ẹ lọ, pẹlu bẹẹ naa, afurasi yii tun bẹrẹ si i halẹ mọ ọn pe oun ko fẹẹ ri Usman ni sakaani ọmọ yẹn mọ, bi bẹẹ kọ, yoo da ara ẹ lẹbi lori nnkan toju ẹ maa ri. Igba ta a ri i bo ṣe n le furukọkọ la sọ fun Usman pe ko kuro ni regberegbe ibẹ lati le yago fun eṣu. Bi Usman ṣe kuro lọdọ wa lo wọle lọ lati ko awọn ẹru ẹ, ori iduro to fi wa si la wa nigba to n jade sita bọ. Lojiji la ri i ti Kamal n sare le e bọ, ko si sẹnikankan ninu wa to mọ pe ọbẹ wa lọwọ rẹ, bo ṣe le Usman ba lo gun un lọbẹ lẹẹmẹta lẹgbẹẹ ikun ẹ, bo ṣe wo lulẹ bayii ni ẹjẹ bẹrẹ si ni ṣan jade lara ẹ silẹẹlẹ”. Nigba to n sọrọ lori aayan ti gbogbo wọn ṣe lati gbe e lọ sile iwosan to wa ninu ọgba ile ẹkọ, o ni “A ti mọ lọkan ara wa pe ọmọkunrin naa ti ku, ṣugbọn lati le din wahala tawọn akẹkọọ maa da silẹ ku, awọn alaṣẹ ile ẹkọ sọ pe awọn n gbe e lọ si ile iwosan ẹkọṣẹ iṣegun Abubakar Tafawa Balewa Teaching Hospital, fun itọju to peye. Bawọn akẹkọọ ṣe gbọ bẹẹ ni wọn ra Kamal mu, wọn si bẹrẹ si dawọ jọ lu u ko too di pe awọn ẹṣọ alaabo ileewe waa gba a silẹ lọwọ wọn.


Lojiji la ri i ti Kamal n sare le e bọ, ko si sẹnikankan ninu wa to mọ pe ọbẹ wa lọwọ rẹ, bo ṣe le Usman ba lo gun un lọbẹ lẹẹmẹta lẹgbẹẹ ikun ẹ, bo ṣe wo lulẹ bayii ni ẹjẹ bẹrẹ si ni ṣan jade lara ẹ silẹẹlẹ”. Nigba to n sọrọ lori aayan ti gbogbo wọn ṣe lati gbe e lọ sile iwosan to wa ninu ọgba ile ẹkọ, o ni “A ti mọ lọkan ara wa pe ọmọkunrin naa ti ku, ṣugbọn lati le din wahala tawọn akẹkọọ maa da silẹ ku, awọn alaṣẹ ile ẹkọ sọ pe awọn n gbe e lọ si ile iwosan ẹkọṣẹ iṣegun Abubakar Tafawa Balewa Teaching Hospital, fun itọju to peye. Bawọn akẹkọọ ṣe gbọ bẹẹ ni wọn ra Kamal mu, wọn si bẹrẹ si dawọ jọ lu u ko too di pe awọn ẹṣọ alaabo ileewe waa gba a silẹ lọwọ wọn. Ko daju pe o tilẹ mọ nnkan to ṣe laidaa, ariwo, ọmọ ọga ọlọpaa loun, iya kan ko le jẹ oun, ko si kinni kan tẹnikan le ṣe foun ọmọ sajẹnti ọlọpaa lo mu bọnu. Ọkunrin naa waa ke pe awọn alaṣẹ ile-ẹkọ wọn ati ijọba lati ri i daju pe wọn ṣe idajọ ododo lori ọrọ naa lati le rọ ọkan awọn obi oloogbe, ko si jẹ ẹkọ fun awọn eeyan bii Kamal.


Ko daju pe o tilẹ mọ nnkan to ṣe laidaa, ariwo, ọmọ ọga ọlọpaa loun, iya kan ko le jẹ oun, ko si kinni kan tẹnikan le ṣe foun ọmọ sajẹnti ọlọpaa lo mu bọnu. Ọkunrin naa waa ke pe awọn alaṣẹ ile-ẹkọ wọn ati ijọba lati ri i daju pe wọn ṣe idajọ ododo lori ọrọ naa lati le rọ ọkan awọn obi oloogbe, ko si jẹ ẹkọ fun awọn eeyan bii Kamal.


Gomina Abdurazaq bura fawọn kọmisanna tuntun ni Kwara

Ibrahim Alagunmu, Ilọrin L’Ọjọruu, Wẹsidee, ọgbọnjọ, oṣu Kẹjila, ọdun 2022, ni Gomina ipinlẹ Kwara, AbdulRahman AbdulRazaq, bura wọle fun awọn kọmisanna tuntun meji Sa’adatu Modibbo-Kawu ati Abubakar Buhari,. Abdurazaq tun Modibbo-Kawu yan gẹgẹ bii kọmiṣanna lẹka eto ẹkọ nipinlẹ Kwara, nigba to yan Buhari gẹgẹ bii kọmiṣanna lẹka ibanisọrọ. Bakan naa lo tun bura wọle fun Alaaji Abdul-Razhaq Jiddah, gẹgẹ bii oludamọran pataki lori awọn ojuṣe pataki. Abdurazaq tun mu atunto ba awọn kọmiṣanna marun-un miiran: Alaaji Wahab Agbaje lati ọfiisi to n ri si ọrọ omi lọ si ọfiisi to n ri si ohun amusagbara, Mariam Hassana, lati ọfiisi ohun amusagbara lọ si eyi to n ri si ọrọ awọn obinrin. Awọn miiran ni Abdulmaliq Risikatulahi, lati eyi to n ri si ọrọ obinrin si ti ọrọ omi. George Towoju, lati ẹka ibanisọrọ lọ si ẹka to n ri si idagbasoke awọn ọdọ ati Adamu Jamila, lati kọmiṣanna to n ri si ọrọ idagbasoke awọn ọdọ si kọmiṣanna to n ri si eto abo.


Abdurazaq tun mu atunto ba awọn kọmiṣanna marun-un miiran: Alaaji Wahab Agbaje lati ọfiisi to n ri si ọrọ omi lọ si ọfiisi to n ri si ohun amusagbara, Mariam Hassana, lati ọfiisi ohun amusagbara lọ si eyi to n ri si ọrọ awọn obinrin. Awọn miiran ni Abdulmaliq Risikatulahi, lati eyi to n ri si ọrọ obinrin si ti ọrọ omi. George Towoju, lati ẹka ibanisọrọ lọ si ẹka to n ri si idagbasoke awọn ọdọ ati Adamu Jamila, lati kọmiṣanna to n ri si ọrọ idagbasoke awọn ọdọ si kọmiṣanna to n ri si eto abo. Gomina rọ gbogbo wọn ki wọn fi ọkan atara sin awọn eniyan wọn, ki wọn si fọwọsowọpọ pẹlu ijọba to wa lode, ki wọn le ṣe aseyege ati aṣeyọri.


Gomina rọ gbogbo wọn ki wọn fi ọkan atara sin awọn eniyan wọn, ki wọn si fọwọsowọpọ pẹlu ijọba to wa lode, ki wọn le ṣe aseyege ati aṣeyọri.


Iku Adegoke: Wọn ko ri ẹlẹrii Adedoyin mu wa si kootu, wọn niṣẹ ti gbe e lọ sọna jinjin

Florence Babaṣọla, Oṣogbo Igbẹjọ to yẹ ko tẹ siwaju lonii ọjọ kin-in-ni, oṣu Kejila, ọdun 2022, lori ẹsun ti wọn fi kan Dokita Rahmon Adedoyin to ni ileetura Hilton, niluu Ileefẹ, atawọn oṣiṣẹ rẹ mẹfa, ni ko le waye latari bi wọn ko ṣe ri ẹlẹrii ti Adedoyin sọ pe oun fẹẹ pe mu wa si kootu. Adedoyin, Adedeji Adeṣọla, Magdalene Chiefuna, Adeniyi Aderọgba, Oluwọle Lawrence, Oyetunde Kazeem, ati Adebayọ Kunle ni wọn ti bẹrẹ ijẹjọọ latibẹrẹ ọdun yii lori iku to pa akẹkọọ Fasiti Ifẹ kan, Timothy Adegoke, si otẹẹli wọn loṣu Kọkanla, ọdun 2021. Ninu igbẹjọ to kọja, Adajọ agba nipinlẹ Ọṣun to n gbọ ẹsun naa, Bọla Adepele-Ojo, dajọ pe agbẹjọro olupẹjọ, Fẹmi Falana, SAN, lẹtọọ labẹ ofin lati fi kun ẹsun ti wọn fi kan awọn olujẹjọ. Nigba naa ni agbẹjọro Adedoyin, K. Ẹlẹja, sọ pe onibaara oun yoo pe ẹlẹrii kan, bẹẹ ni awọn agbẹjọro fun awọn olujẹjọ to ku naa sọ iye awọn ẹlẹrii ti awọn yoo pe, ti wọn si sun igbẹjọ siwaju di Ọjọbọ, Tọsidee, ọjọ kin-in-ni, oṣu Kejila. Lẹyin ti akọwe kootu ṣafihan awọn olujẹjọ mejeeje ni Barisita Ẹlẹja, SAN, dide sọ fun kootu pe ẹlẹrii ti Adedoyin fẹẹ lo ko lanfaani lati fara han ni kootu nitori iṣẹ ti gbe e kuro nitosi. Gẹgẹ bo ṣe wi, ọlọpaa ni ẹlẹrii naa, ojiji si ni iṣinipo rẹ de, idi niyẹn ti ko fi lanfaani lati wa si kootu fun ijẹrii.


Nigba naa ni agbẹjọro Adedoyin, K. Ẹlẹja, sọ pe onibaara oun yoo pe ẹlẹrii kan, bẹẹ ni awọn agbẹjọro fun awọn olujẹjọ to ku naa sọ iye awọn ẹlẹrii ti awọn yoo pe, ti wọn si sun igbẹjọ siwaju di Ọjọbọ, Tọsidee, ọjọ kin-in-ni, oṣu Kejila. Lẹyin ti akọwe kootu ṣafihan awọn olujẹjọ mejeeje ni Barisita Ẹlẹja, SAN, dide sọ fun kootu pe ẹlẹrii ti Adedoyin fẹẹ lo ko lanfaani lati fara han ni kootu nitori iṣẹ ti gbe e kuro nitosi. Gẹgẹ bo ṣe wi, ọlọpaa ni ẹlẹrii naa, ojiji si ni iṣinipo rẹ de, idi niyẹn ti ko fi lanfaani lati wa si kootu fun ijẹrii. Ni ti awọn olujẹjọ keji, ikẹrin ati ikarun-un, agbẹjọro wọn, Muritala Abdulrosheed, SAN, sọ pe awọn ẹlẹrii toun ti ṣetan ṣugbọn o pe akiyesi kootu si bi agbẹjọro olupẹjọ, Fẹmi Falana, SAN, ko ṣe wa si kootu. O beere lọwọ kootu boya Agbẹjọro Fatima Adeṣina to n ṣoju fun Falana lagbara lati beere ibeere (cross examine) lọwọ ẹlẹrii ti oun fẹẹ pe. Lasiko yii ni Agbẹjọro Adeṣina dide, o ni aṣẹ ti Falana gba lati ṣẹjọ naa wa fun ọfiisi (Chamber) rẹ, nitori naa, ẹnikẹni ti ọfiisi naa ba ran wa lanfaani lati ṣiṣẹ lorukọ Falana.


Ni ti awọn olujẹjọ keji, ikẹrin ati ikarun-un, agbẹjọro wọn, Muritala Abdulrosheed, SAN, sọ pe awọn ẹlẹrii toun ti ṣetan ṣugbọn o pe akiyesi kootu si bi agbẹjọro olupẹjọ, Fẹmi Falana, SAN, ko ṣe wa si kootu. O beere lọwọ kootu boya Agbẹjọro Fatima Adeṣina to n ṣoju fun Falana lagbara lati beere ibeere (cross examine) lọwọ ẹlẹrii ti oun fẹẹ pe. Lasiko yii ni Agbẹjọro Adeṣina dide, o ni aṣẹ ti Falana gba lati ṣẹjọ naa wa fun ọfiisi (Chamber) rẹ, nitori naa, ẹnikẹni ti ọfiisi naa ba ran wa lanfaani lati ṣiṣẹ lorukọ Falana. Nigba to n sọrọ lori ẹ, Onidaajọ Adepele Ojo sọ pe yatọ si ariyanjiyan lori pe boya agbẹjọro kan le ṣoju Falana, niwọn igba ti ẹlẹrii akọkọ ko ti fara han ni kootu, ko boju mu lati tẹsiwaju ninu igbẹjọ naa. Nitori naa, o sun igbẹjọ si ọjọ kẹẹẹdogun oṣu kejila, ọdun yii.


Nigba to n sọrọ lori ẹ, Onidaajọ Adepele Ojo sọ pe yatọ si ariyanjiyan lori pe boya agbẹjọro kan le ṣoju Falana, niwọn igba ti ẹlẹrii akọkọ ko ti fara han ni kootu, ko boju mu lati tẹsiwaju ninu igbẹjọ naa. Nitori naa, o sun igbẹjọ si ọjọ kẹẹẹdogun oṣu kejila, ọdun yii.


Ijọba apapọ sọ ede abinibi di ede ikọni lawọn ileewe alakọọbẹrẹ

Monisọla Saka Igbimọ ileeṣẹ ijọba apapọ, Federal Executive Council (FEC), ti ṣofin pe ede abinibi ni ki awọn olukọ ileewe alakọọbẹrẹ jake-jado orilẹ-ede Naijiria fi maa kọ awọn ọmọ lagbegbe koowa wọn. L’Ọjọruu, Wẹsidee, ọgbọnjọ, oṣu Kọkanla, ọdun yii, ni wọn fi ofin naa lelẹ nibi ipade ti wọn ṣe pẹlu Aarẹ nile ijọba orilẹ-ede yii niluu Abuja. Minisita feto ẹkọ, Mallam Adamu Adamu, to sọ eleyii di mimọ lasiko to n ba awọn oniroyin sọrọ ṣalaye pe loootọ ni ijọba mọ pe, iṣamulo ofin tuntun naa yoo nira, ṣugbọn ile-ẹkọ alakọọbẹrẹ nikan ni wọn ti maa kọkọ bẹrẹ na, ati pe lẹyin iwe mẹfa, ede Gẹẹsi ati ede abinibi agbegbe kọọkan ni wọn yoo maa papọ fi kọ awọn ileewe sẹkọndiri kekere. O ni, “Igbesẹ tuntun yii ti bẹrẹ, o si ti fẹsẹ mulẹ bayii, ṣugbọn o digba ti ijọba ba pese awọn ohun eelo ikẹkọọ to yẹ, ti wọn si wa awọn akọṣẹmọṣẹ olukọ to poju owo ki iṣẹ too bẹrẹ ni pẹrẹu lori ẹ. Nitori pe oriṣiiriṣii nnkan ni ilẹ Naijiria ti padanu pẹlu awọn ede ilẹ wa kan to ti wọgbo, idi rẹ niyi ti ijọba ṣe gbe igbesẹ yii lati daabo bo aṣa wa, ki wọn si ta ede ati aṣa to n ku lọ ji”. Adamu tun ṣalaye siwaju si i pe, niwọn igba to ti jẹ pe ede abinibi ilẹ Naijiria le ni ẹgbẹta, ede adugbo ati agbegbe kaluku ni yoo duro bii ede abinibi ti wọn yoo fi maa k’ọmọ. O fi kun un pe, ede kan ko ju ọkan lọ, bakan naa si lo ri niwaju ijọba.


O ni, “Igbesẹ tuntun yii ti bẹrẹ, o si ti fẹsẹ mulẹ bayii, ṣugbọn o digba ti ijọba ba pese awọn ohun eelo ikẹkọọ to yẹ, ti wọn si wa awọn akọṣẹmọṣẹ olukọ to poju owo ki iṣẹ too bẹrẹ ni pẹrẹu lori ẹ. Nitori pe oriṣiiriṣii nnkan ni ilẹ Naijiria ti padanu pẹlu awọn ede ilẹ wa kan to ti wọgbo, idi rẹ niyi ti ijọba ṣe gbe igbesẹ yii lati daabo bo aṣa wa, ki wọn si ta ede ati aṣa to n ku lọ ji”. Adamu tun ṣalaye siwaju si i pe, niwọn igba to ti jẹ pe ede abinibi ilẹ Naijiria le ni ẹgbẹta, ede adugbo ati agbegbe kaluku ni yoo duro bii ede abinibi ti wọn yoo fi maa k’ọmọ. O fi kun un pe, ede kan ko ju ọkan lọ, bakan naa si lo ri niwaju ijọba. O ni, “Awọn igbimọ ileeṣẹ ijọba apapọ ti buwọ lu iwe ofin naa. Ni bayii, ilẹ Naijiria ti ni aṣẹ tuntun ti wọn yoo maa ṣamulo lori eto ikọni, laipẹ yii si ni ileeṣẹ tọrọ kan yoo sọrọ le e lori. ‘‘Lati oni yii lọ ni aṣẹ naa ti bẹrẹ, ti iṣẹ si gbọdọ bẹrẹ lori ẹ, ṣugbọn a nilo asiko diẹ lati ṣeto awọn ohun eelo to yẹ ati awọn olukọ ti wọn yoo maa kọ awọn ọmọ bakan naa.


O ni, “Awọn igbimọ ileeṣẹ ijọba apapọ ti buwọ lu iwe ofin naa. Ni bayii, ilẹ Naijiria ti ni aṣẹ tuntun ti wọn yoo maa ṣamulo lori eto ikọni, laipẹ yii si ni ileeṣẹ tọrọ kan yoo sọrọ le e lori. ‘‘Lati oni yii lọ ni aṣẹ naa ti bẹrẹ, ti iṣẹ si gbọdọ bẹrẹ lori ẹ, ṣugbọn a nilo asiko diẹ lati ṣeto awọn ohun eelo to yẹ ati awọn olukọ ti wọn yoo maa kọ awọn ọmọ bakan naa. Nigba to si tun ti jẹ pe ede abinibi la ni ki wọn fi kọ awọn ọmọ lọdun mẹfa akọkọ wọn nileewe, ede ti wọn ba n sọ lagbegbe ibi ti wọn wa ni wọn yoo lo”. Adamu ṣalaye siwaju si i pe erongba ijọba lori ofin tuntun yii ni lati ṣe igbelarugẹ fawọn ede ilẹ Naijiria, ati pe ileeṣẹ eto ẹkọ yoo ṣalaye ni ẹkunrẹrẹ lori eto naa laipẹ.


Nigba to si tun ti jẹ pe ede abinibi la ni ki wọn fi kọ awọn ọmọ lọdun mẹfa akọkọ wọn nileewe, ede ti wọn ba n sọ lagbegbe ibi ti wọn wa ni wọn yoo lo”. Adamu ṣalaye siwaju si i pe erongba ijọba lori ofin tuntun yii ni lati ṣe igbelarugẹ fawọn ede ilẹ Naijiria, ati pe ileeṣẹ eto ẹkọ yoo ṣalaye ni ẹkunrẹrẹ lori eto naa laipẹ.


Ijọba fẹẹ fiya jẹ olukọ, akẹkọọ atawọn obi to lọmọ lawọn ileewe kan nipinlẹ Ọyọ

Ọlawale Ajao, Ibadan Nitori ti awọn ileewe kan lọwọ ninu magomago idanwo Wayẹẹki fawọn akẹkọọ wọn, ijọba ipinlẹ Ọyọ ti pinnu lati da sẹria fawọn akẹkọọ ileewe ọhun, iya ọhun ko si yọ awọn olukọ atawọn obi to lọmọ nileewe naa silẹ. Kọmiṣanna feto ẹkọ ati imọ sayẹnsi nipinlẹ Ọyọ, Ọjọgbọn Abiọdun Abdu-Rahman lo fidi iroyin yii mulẹ lọjọ Iṣẹgun, Tusidee, ọsẹ yii. Gẹgẹ b’ALAROYE ṣe gbọ, laipẹ yii lajọ to n ṣakoso idanwo aṣejade iwe girama, iyẹn West African Examinations Council (WAEC) fofin de awọn ileewe kan, wọn ni awọn ko ni i jẹ ki wọn ṣedanwo Wayẹẹki fun odidi ọdun meji gbako nitori ti wọn ran awọn akẹkọọ wọn lọwọ ninu idanwo naa ki wọn too ṣaṣeyege. Amọ ṣaa, eto ijiya ti ajọ to n mojuto idanwo ileewe girama yii ṣe ko di awọn akẹkọọ to wa nipele aṣekagba lọwọ lati ṣẹdanwo Wayẹẹki laarin ọdun mejeeji ọhun, o kan jẹ pe ileewe mi-in lagbegbe ileewe wọn ni wọn yoo ko gbogbo wọn lọ lati lọọ ṣedanwo naa. Ṣugbọn ni ti ijọba ipinlẹ Ọyọ, ijiya tiwọn ko yọ ẹnikẹni silẹ, wọn yoo fiya jẹ awọn alaṣẹ ileewe to lọwọ ninu magomago idanwo naa, wọn yoo si tun fiya jẹ awọn akẹkọọ funra wọn, ijọba yoo si fiya jẹ awọn obi wọn pẹlu. Ọjọgbọn Abdu-Rahman sọ pe igbesẹ ti awọn gbe yii ki i ṣe lati ṣafihan iwa ọdaju, bi ko ṣe lati fopin si iwa magomago laarin awọn ileewe to jẹ tijọba atawọn ileewe aladaani gbogbo to wa ni ipinlẹ naa pẹlu.


Fulani lọkọ mi loootọ, ṣugbọn ko si lara ẹya awọn to n paayan-Titi Atiku

Oluṣẹyẹ Iyiade, Akurẹ Iyawo igbakeji aarẹ orilẹ-ede yii nigba kan, to tun jẹ oludije sipo aarẹ labẹ asia ẹgbẹ oṣelu Alaburada (PDP), Abilekọ Titi Atiku, ti yọ ọkọ rẹ, Alaaji Atiku Abubakar, foda kuro ninu ẹya awọn Fulani to n pa awọn eeyan nipakupa ni Naijiria lọwọlọwọ. Titi sọrọ yii lasiko iṣide eto ipolongo ibo ẹgbẹ PDP to waye niluu Akurẹ, t ii ṣe olu ilu ipinlẹ Ondo, l’Ọjọruu, Wẹsidee, ọgbọnjọ, oṣu Kọkanla yii. Ọmọ bibi ilu Iloko Ìjẹ̀ṣà, nipinlẹ Ọṣun, ọhun ni oun n gba ẹnu ọkọ oun ṣeleri fawọn eeyan pe kiakia ni gbogbo ọrọ awọn Boko Haramu yoo dopin ni kete ti ọkọ oun ba ti gba ìijọba, ti eto ẹkọ-ọfẹ yoo si wa fun tẹru-tọmọ nilẹ Naijiria. O ni ọrọ iṣejọba orilẹ-ede yii ko ṣe ajeji rara si baale oun, nitori ohun to ti ṣe ri ti ko si bu u lọwọ ni. Ọpọ awọn ti wọn ti di alagbara ninu eto oṣelu Naijiria lonii bii Nasir El-Rufai to jẹ Gomina ipinlẹ Kaduna lọwọlọwọ ati Ọmọwe Ngozi Okonjo-Iweala lo ni Atiku lo mọ bi wọn ṣe darapọ mọ ijọba Oluṣẹgun Ọbasanjọ. Iyawo Atiku ni ko si ani-ani pe Atiku lo wọle ninu eto idibo aarẹ to waye lọdun 2019, ki ẹgbẹ oṣelu APC to wa nipo too fi eru gba ibukun mọ ọn lọwọ.


O ni ọrọ iṣejọba orilẹ-ede yii ko ṣe ajeji rara si baale oun, nitori ohun to ti ṣe ri ti ko si bu u lọwọ ni. Ọpọ awọn ti wọn ti di alagbara ninu eto oṣelu Naijiria lonii bii Nasir El-Rufai to jẹ Gomina ipinlẹ Kaduna lọwọlọwọ ati Ọmọwe Ngozi Okonjo-Iweala lo ni Atiku lo mọ bi wọn ṣe darapọ mọ ijọba Oluṣẹgun Ọbasanjọ. Iyawo Atiku ni ko si ani-ani pe Atiku lo wọle ninu eto idibo aarẹ to waye lọdun 2019, ki ẹgbẹ oṣelu APC to wa nipo too fi eru gba ibukun mọ ọn lọwọ. O ni o ti to asiko to yẹ kawọn ọmọ Yorùbá fọwọ sowọ pọ, ki wọn si fi ibo wọn gbe Alaaji Atiku wọle nitori pe ko si ọmọbìnrin Yorùbá kan to ti i de ipo obinrin akọkọ ri lati igba ti Naijiria ti gba ominira. O rọ awọn eeyan ipinlẹ Ondo ki wọn fọkan ara wọn balẹ lori ọrọ Atiku, nitori pe ewe rẹ ti pẹ lara ọsẹ awọn ọmọ Yorùbá, o ni oun ti kọ ọ ní ilana ati eto Yorùbá daadaa, o si ti mọ-ọn kọja afẹnusọ. Lara awọn to peju pesẹ sibi eto ipolongo ọhun ni ẹni ti Atiku yan gẹ́gẹ́ bii igbakeji rẹ, to si tun jẹ Gomina ipinlẹ Delta lọwọlọwọ, Ifenayi Okowa, alaga gbogbogboo fẹgbẹ oṣelu PDP, Ọjọgbọn Iyorcha Ayu, gomina ti wọn ṣẹṣẹ bura wọle fun nipinlẹ Ọṣun, Sẹnetọ Ademọla Adeleke, Gomina ipinlẹ Akwa Ibom, Udom Emmanuel, Gomina ipinlẹ Sokoto, Alaaji Aminu Tambuwa atawọn eeyan jankan jankan mi-in ninu ẹgbẹ oṣelu PDP.


O ni o ti to asiko to yẹ kawọn ọmọ Yorùbá fọwọ sowọ pọ, ki wọn si fi ibo wọn gbe Alaaji Atiku wọle nitori pe ko si ọmọbìnrin Yorùbá kan to ti i de ipo obinrin akọkọ ri lati igba ti Naijiria ti gba ominira. O rọ awọn eeyan ipinlẹ Ondo ki wọn fọkan ara wọn balẹ lori ọrọ Atiku, nitori pe ewe rẹ ti pẹ lara ọsẹ awọn ọmọ Yorùbá, o ni oun ti kọ ọ ní ilana ati eto Yorùbá daadaa, o si ti mọ-ọn kọja afẹnusọ. Lara awọn to peju pesẹ sibi eto ipolongo ọhun ni ẹni ti Atiku yan gẹ́gẹ́ bii igbakeji rẹ, to si tun jẹ Gomina ipinlẹ Delta lọwọlọwọ, Ifenayi Okowa, alaga gbogbogboo fẹgbẹ oṣelu PDP, Ọjọgbọn Iyorcha Ayu, gomina ti wọn ṣẹṣẹ bura wọle fun nipinlẹ Ọṣun, Sẹnetọ Ademọla Adeleke, Gomina ipinlẹ Akwa Ibom, Udom Emmanuel, Gomina ipinlẹ Sokoto, Alaaji Aminu Tambuwa atawọn eeyan jankan jankan mi-in ninu ẹgbẹ oṣelu PDP.


NDLEA  dana sun oogun oloro bii biliọnu meji Naira ni Kwara

Ibrahim Alagunmu, Ilọrin Ajọ to n ri si lilo ati gbigbe oogun oloro nilẹ yii, (NDLEA), ẹka tipinlẹ Kwara, ti dana sun awọn oogun oloro to to bii biliọnu meji Naira, l’Ọjọruu, Wẹsidee, ọgbọnjọ, oṣu Kọkanla, ọdun yii, niluu Ilọrin. Alaga ajọ naa, Buba Marwa, ti Muhammed Sokoto ṣoju fun nibi eto naa to waye niluu Ilọrin ṣalaye pe awọn oniruuru oogun to n lọ bii ẹgbẹrun lọna mẹrinlelogun ati mọkanle lẹgbẹta kilogiraamu ni wọn jo nina. O gboriyin fun ajọ naa ni Kwara, fun bi wọn ṣe n fofin de awọn oogun oloro yii, o ni igbeṣẹ tootọ ni wọn n gbe lati ri i pe wọn fọ orile-ede Naijiria mọ lọwọ awọn to n lo oogun oloro. Ọga ajọ NDLEA ni Kwara, Alaaji Ibrahim Saidu, sọ pe lara awọn oogun oloro ti wọn dana sun ni igbo, kokeeni ati bẹẹ bẹẹ lọ. O tẹsiwaju pe awọn ri aọn oogun naa gba lasiko ti ajọ naa n yide kiri. O fi kun un pe awọn gbe igbeṣẹ naa lati ri i pe gbogbo awọn to n gbe tabi lo oogun oloro ko kuro ni Kwara, ti orukọ ipinlẹ naa yoo si kuro lara awọn ti wọn n lo oogun oloro.


Lẹyin oṣu meji tawọn agbofinro gba a lọwọ awọn to fẹẹ lu u pa, ọmọkunrin yii tun lọọ ji foonu

Monisọla Saka Ko jọ pe ọmọkunrin afurasi ole tẹ ẹ n wo ninu aworan yii, Chinedu Ike, ẹni ọdun marundinlọgbọn (25),lọrọọ gbọ o. Lẹyin oṣu meji to lọọ jale lagbegbe Iyana Oworo, nipinlẹ Eko, tawọn ero to wa nibẹ lu u titi ti ko fi ri apa tabi ẹsẹ gbe mọ, ti wọn si fẹẹ dana sun un, ṣugbọn to jẹ awọn ikọ ọlọpaa ayarabiaṣa (RRS ), to de sasiko lo gba a silẹ lọwo awọn ti wọn fẹẹ pa a, ti wọn sare gbe e digbadigba lọ sileewosan lo tun lọọ jale mi-in, tọwọ si pada tẹ ẹ. Lọjọ Aje, Mọnde, ọjọ kejidinlọgbọn, oṣu Kọkanla, ọdun yii, lo tun ṣe bo ṣe maa n ṣe, inu mọto kan ti wọn paaki kalẹ lo yọ lọ sinu rẹ, o si ji foonu ẹni to ni ọkọ naa gbe lagbegbe Iyana Oworo kan naa, nipinlẹ Eko. Awọn eeyan ti wọn mọ Chinedu daadaa ni wọn ri i to n rin gberegbere lagbegbe naa, ni wọn ba tẹ onimọto ọhun lẹsẹ mọlẹ pe ko tete fura o, ọmọkunrin ole naa ti wa nitosi. Afi bi ọkunrin naa ṣe ri i pe foonu oun ti poora ninu mọto to fi si. Inu baagi Chinedu lawọn oṣiṣẹ RRS ti ri foonu Infinix Note 10, to jẹ ti ọkunrin onimọto ọhun. Awọn ikọ ọlọpaa RRS ti wọn doola ẹ lọjọsi naa ni wọn pada fi panpẹ ofin gbe e. Lẹyin ọpọlọpọ iwadii nigba to de agọ ọlọpaa, o jẹwọ pe loootọ loun ṣiṣẹ buruku naa, wọn si ti foju rẹ ba kootu.


Amọtẹkun mu Fẹmi ati babalawo ẹ, ọmọdebinrin kan ni wọn fẹẹ fi ṣogun owo l’Ekiti

Taofeek Surdiq, Ado-Ekiti Ọwọ ẹṣọ Amọtẹkun, ẹka ti ipinlẹ Ekiti, ti tẹ ọmọdekunrin ẹni ọdun mejidinlọgbọn kan, Adeniyi Oluwafẹmi, ati babalawo ẹni ọdun mejilelaaadọta kan, Abdulazeez Ogunsakin, lori ẹsun pe wọn fẹẹ paayan lati fi ṣoogun owo. Adugbo Ajebandele, l’Ado-Ekiti, lọwọ wọn ti tẹ wọn, nibi ti wọn ti fẹẹ pa ọmọdebinrin ẹni ọdun mejidinlogun kan, Godfirst Osigba. Nigba ti wọn n ṣe afihan wọn, Ọga Amọtẹkun, Ajagun-fẹyinti Birigedia Joe Kọmọlafẹ, sọ pe ọkan lara awọn ọdaran naa, Adeniyi Oluwafẹmi, lo deede da ọmọdebinrin naa lọna nigba to n lọ sileejọsin, to si gbiyanju lati fi ọbẹ du u lọrun. O ṣalaye pe bo ṣe gba ọmọdebinrin naa mu lati ẹyin lo bẹrẹ si i kigbe, to si n ja fun ẹmi rẹ, to si n gbiyanju lati gba ọbẹ to fẹẹ fi du u lọrun lọwọ rẹ. Eyi lo fa a ti ọmọdebinrin yii ṣe fara pa yannayanna, to si n kigbe pe ki gbogbo awọn eeyan adugbo gba oun. Awọn araadugbo yii sare jade, wọn si mu ọdaran naa, lẹyin eyi ni wọn fa a le awọn Amọtẹkun lọwọ.


O ṣalaye pe bo ṣe gba ọmọdebinrin naa mu lati ẹyin lo bẹrẹ si i kigbe, to si n ja fun ẹmi rẹ, to si n gbiyanju lati gba ọbẹ to fẹẹ fi du u lọrun lọwọ rẹ. Eyi lo fa a ti ọmọdebinrin yii ṣe fara pa yannayanna, to si n kigbe pe ki gbogbo awọn eeyan adugbo gba oun. Awọn araadugbo yii sare jade, wọn si mu ọdaran naa, lẹyin eyi ni wọn fa a le awọn Amọtẹkun lọwọ. Nigba tawọn oniroyin n fi ọrọ wa ọdaran naa lẹnu wo, o ni loootọ loun gbiyanju lati fi ọbẹ du ọmọdebinrin naa lọrun lẹyin ti oun gba a mu latẹyin. O sọ pe Ogunsakin to jẹ babalawo oun lo bẹ oun lọwẹ pe ki oun ba oun wa ẹya ara eeyan lati fi ṣe ètùtù oogun owo. Nigba to n sọ ohun ti oju rẹ ri, ọmọdebinrin naa, Godfirst Osigba, sọ pe oun n lọ sile-ijọsin nirọlẹ ọjọ ti iṣẹlẹ naa ṣẹlẹ ni, ti ọdaran naa fi ṣadeede gba ọrun oun mu latẹyin, to si gbiyanju lati fi ọbẹ du ọrun oun.


Nigba tawọn oniroyin n fi ọrọ wa ọdaran naa lẹnu wo, o ni loootọ loun gbiyanju lati fi ọbẹ du ọmọdebinrin naa lọrun lẹyin ti oun gba a mu latẹyin. O sọ pe Ogunsakin to jẹ babalawo oun lo bẹ oun lọwẹ pe ki oun ba oun wa ẹya ara eeyan lati fi ṣe ètùtù oogun owo. Nigba to n sọ ohun ti oju rẹ ri, ọmọdebinrin naa, Godfirst Osigba, sọ pe oun n lọ sile-ijọsin nirọlẹ ọjọ ti iṣẹlẹ naa ṣẹlẹ ni, ti ọdaran naa fi ṣadeede gba ọrun oun mu latẹyin, to si gbiyanju lati fi ọbẹ du ọrun oun. O ṣalaye pe ọwọ ti oun fi di ọbẹ naa mu lo ge ọmọ ika oun maraarun. O juwe ọkan lara awọn ọdaran to fẹẹ pa a naa gẹgẹ bii alaadugbo oun nibi toun ti n kọ iṣẹ aranṣọ l’Ado-Ekiti.


O ṣalaye pe ọwọ ti oun fi di ọbẹ naa mu lo ge ọmọ ika oun maraarun. O juwe ọkan lara awọn ọdaran to fẹẹ pa a naa gẹgẹ bii alaadugbo oun nibi toun ti n kọ iṣẹ aranṣọ l’Ado-Ekiti.


Ijinigbe: Dapọ Abiọdun ati Makinde bẹrẹ ajọṣe lori aabo marosẹ Eko s’Ibadan

Gbenga Amos, Ogun Gomina ipinlẹ Ogun, Ọmọọba Dapọ Abiọdun, ti ni agan lọrọ awọn ajinigbe ti wọn fẹẹ sọ ọna marosẹ Eko s’Ibadan di ojuko iṣẹẹbi wọn, afi ki gbogbo wa jọ mojuto o, eyi lo mu koun ati Gomina ipinlẹ Ọyọ, Ẹnjinnia Ṣeyi Makinde, pa ọrọ oṣelu ati ẹgbẹ oṣelu ọtọọtọ tawọn wa ti, tawọn si jọ gbe ikọ alaabo bii ọgbọn kalẹ lati maa patiroolu kaakiri titi marosẹ ọhun, o lawọn o si ti i duro, oriṣiiriṣii ọgbọn ati eto aabo n lọ labẹnu. Dapọ Abiọdun sọrọ yii l’Ọjọruu, Wẹsidee, ọgbọnjọ, oṣu Kọkanla, ọdun yii, lasiko to ba awọn lọgaa-lọgaa ileeṣẹ iweeroyin kan sọrọ lọfiisi rẹ. Gomina naa ni yatọ si awọn ọlọpaa, awọn ẹṣọ alaabo mi-in bii ọlọpaa-inu (DSS), ẹṣọ Amọtẹkun, Sifu Difẹnsi, So-Safe, atawọn Fijilante, lati ipinlẹ mejeeji wa lara awọn ikọ alaabo ti wọn gbe kalẹ ọhun. O tun lawọn maa lo imọ ẹrọ igbalode bii kamẹra oju ofurufu ti wọn n pe ni duroonu (drones), atawọn kamẹra atanilolobo mi-in bii CCTV, tori aja iwoyi lo mọ ehoro iwoyi i le. “A o fi mọ nibẹ o, a ti bẹrẹ si i roko ẹgbẹẹgbẹ ọna marosẹ ọhun, tori palapala awọn oniṣẹẹbi yii, ti wọn aa lugọ pamọ sẹgbẹẹ igbo eti-ọna, ti wọn aa kan deede yọ jade ganboro, wọn aa ji-i-yan gbe, wọn aa tun mori mu sinu igbo. A ti ba awọn agbaṣẹṣe wa sọrọ, ki wọn ro oko ẹgbẹẹgbẹ titi naa sẹyin ni nnkan bii aadọta mita (50 meters), tọtun-tosi ni wọn maa ro, ko ni i saaye fẹnikan lati fi igbo boju ṣọṣẹ, latọọkan leeyan yoo ti ri nnkan to n ṣẹlẹ niwaju ati lẹgbẹẹgbẹ ọna kedere, ibaa jẹ lalẹ.


O tun lawọn maa lo imọ ẹrọ igbalode bii kamẹra oju ofurufu ti wọn n pe ni duroonu (drones), atawọn kamẹra atanilolobo mi-in bii CCTV, tori aja iwoyi lo mọ ehoro iwoyi i le. “A o fi mọ nibẹ o, a ti bẹrẹ si i roko ẹgbẹẹgbẹ ọna marosẹ ọhun, tori palapala awọn oniṣẹẹbi yii, ti wọn aa lugọ pamọ sẹgbẹẹ igbo eti-ọna, ti wọn aa kan deede yọ jade ganboro, wọn aa ji-i-yan gbe, wọn aa tun mori mu sinu igbo. A ti ba awọn agbaṣẹṣe wa sọrọ, ki wọn ro oko ẹgbẹẹgbẹ titi naa sẹyin ni nnkan bii aadọta mita (50 meters), tọtun-tosi ni wọn maa ro, ko ni i saaye fẹnikan lati fi igbo boju ṣọṣẹ, latọọkan leeyan yoo ti ri nnkan to n ṣẹlẹ niwaju ati lẹgbẹẹgbẹ ọna kedere, ibaa jẹ lalẹ. Awọn kamẹra oju ofurufu (drones) ta a fẹẹ lo, wọn lagbara gan-an, wọn maa sọ pato ibi ti eeyan ba wa, eyi maa jẹ ka tete mọ pato ohun to n ṣẹlẹ nibi kan, ṣaaju kawọn ajinigbe si too jade, aa ti ri wọn,” gẹgẹ bo ṣe wi. Tẹ o ba gbagbe, ọpọ araalu lo ti n kọminu si iṣẹlẹ ijinigbe gbowo to n waye lemọlemọ loju ọna marosẹ Eko si Ibadan lẹnu ọjọ mẹta yii. Bakan naa ni wọn n bẹru nipa iwa laabi oju ọna naa, agaga bi pọpọṣinṣin ọdun Keresi atawọn ayẹyẹ mi-in ṣe wọle de tan yii.


Awọn kamẹra oju ofurufu (drones) ta a fẹẹ lo, wọn lagbara gan-an, wọn maa sọ pato ibi ti eeyan ba wa, eyi maa jẹ ka tete mọ pato ohun to n ṣẹlẹ nibi kan, ṣaaju kawọn ajinigbe si too jade, aa ti ri wọn,” gẹgẹ bo ṣe wi. Tẹ o ba gbagbe, ọpọ araalu lo ti n kọminu si iṣẹlẹ ijinigbe gbowo to n waye lemọlemọ loju ọna marosẹ Eko si Ibadan lẹnu ọjọ mẹta yii. Bakan naa ni wọn n bẹru nipa iwa laabi oju ọna naa, agaga bi pọpọṣinṣin ọdun Keresi atawọn ayẹyẹ mi-in ṣe wọle de tan yii.


LASTMA gba obinrin kan silẹ lọwọ awọn ole ‘wan ṣansi’ l’Ekoo

Monisọla Saka Awọn afurasi ole wan ṣanṣi meji kan lọwọ ileeṣẹ to n ri si igbokegbodo ọkọ, LASTMA, ipinlẹ Eko, tẹ lọjọ Iṣẹgun, Tusidee, ọjọ kọkandinlọgbọn, oṣu Kọkanla, ọdun yii, ti Ọlọrun si lo wọn lati gba obinrin kan to ti lugbadi iṣẹ buruku ọwọ wọn silẹ. Gẹgẹ bi atẹjade ti Alukoro ileeṣẹ naa, Adebayọ Taofiq, fi sita, awọn oṣiṣẹ LASTMA ti wọn maa n duro sibi Presbyterian Church, agbegbe Yaba, nipinlẹ Eko, ni Ọlọrun fi ṣe angẹli obinrin ọhun. Ninu atẹjade naa ni wọn ti ni ọga agba ajọ LASTMA, Bọlaji Ọrẹagba, sọ pe, “Awọn oṣiṣẹ wa lẹnu iṣẹ pẹlu iranlọwọ awọn ero to n lọ to n bọ ni wọn le ọkọ ayọkẹlẹ Toyota Corolla kan ti nọmba rẹ jẹ FST 60 RJ, lẹyin ti wọn n gbọ ariwo, ‘ole, ajinigbe, gbọmọgbọmọ’ ti obinrin kan to jokoo si ọwọ ẹyin ninu ọkọ naa n pa bi ọkọ naa ṣe n sọkalẹ lati ori biriiji Jibowu si Yaba. Bi wọn ṣe ri ọkọ naa da duro ni wọn sare gba awakọ ati obinrin to jokoo ti i niwaju mu ki wọn too poora mọ aarin ero, ti obinrin to n pariwo gbọmọgbọmọ si sare sọ kalẹ ninu ọkọ lati sọ ohun ti oju ẹ ri. “O ṣalaye pe ni kete ti oun wọkọ to n lọ si Apapa lati agbegbe Maryland, ni obinrin to jokoo sẹgbẹẹ awakọ niwaju ti kọkọ fi ogboju gba foonu atawọn nnkan olowo iyebiye mi-in lọwọ oun, nitori bẹẹ loun ṣe sare pariwo ole nigba tawọn de aarin ero ti wọn le gba oun kalẹ, nigba toun ri i pe awọn ole ‘wan ṣansi’ ti wọn maa n ja ero inu ọkọ lole nnkan ini wọn, ti wọn yoo si lọọ ja tọhun sibi to ba wu wọn lẹyin ti wọn ba ṣọṣẹ tan ni wọn. Obinrin to jokoo ti onimọto niwaju, Joy, ṣalaye pe awakọ ọhun torukọ ẹ n jẹ Monday Amhe, lo mu oun mọ iṣẹ apanilẹkunjaye naa.


Bi wọn ṣe ri ọkọ naa da duro ni wọn sare gba awakọ ati obinrin to jokoo ti i niwaju mu ki wọn too poora mọ aarin ero, ti obinrin to n pariwo gbọmọgbọmọ si sare sọ kalẹ ninu ọkọ lati sọ ohun ti oju ẹ ri. “O ṣalaye pe ni kete ti oun wọkọ to n lọ si Apapa lati agbegbe Maryland, ni obinrin to jokoo sẹgbẹẹ awakọ niwaju ti kọkọ fi ogboju gba foonu atawọn nnkan olowo iyebiye mi-in lọwọ oun, nitori bẹẹ loun ṣe sare pariwo ole nigba tawọn de aarin ero ti wọn le gba oun kalẹ, nigba toun ri i pe awọn ole ‘wan ṣansi’ ti wọn maa n ja ero inu ọkọ lole nnkan ini wọn, ti wọn yoo si lọọ ja tọhun sibi to ba wu wọn lẹyin ti wọn ba ṣọṣẹ tan ni wọn. Obinrin to jokoo ti onimọto niwaju, Joy, ṣalaye pe awakọ ọhun torukọ ẹ n jẹ Monday Amhe, lo mu oun mọ iṣẹ apanilẹkunjaye naa. Awọn mejeeji yii ni awọn oṣiṣẹ LASTMA ti fa le awọn agbofinro teṣan Sabo lọwọ fun iwadii to peye”. Ọga agba awọn LASTMA waa rọ awọn eeyan lati ṣọra pẹlu iru ọkọ ti wọn yoo maa wọ ti wọn ba n jade lọ, paapaa ju lọ ninu oṣu disẹmba ta a n wo lọọọkan yii, gẹgẹ bo ṣe jẹ pe inu pọpọṣinṣin ọdun bayii lawọn oniṣẹ ibi yẹn maa ṣọṣẹ ju.


Awọn mejeeji yii ni awọn oṣiṣẹ LASTMA ti fa le awọn agbofinro teṣan Sabo lọwọ fun iwadii to peye”. Ọga agba awọn LASTMA waa rọ awọn eeyan lati ṣọra pẹlu iru ọkọ ti wọn yoo maa wọ ti wọn ba n jade lọ, paapaa ju lọ ninu oṣu disẹmba ta a n wo lọọọkan yii, gẹgẹ bo ṣe jẹ pe inu pọpọṣinṣin ọdun bayii lawọn oniṣẹ ibi yẹn maa ṣọṣẹ ju.


Nitori to doola eeyan mẹta ti wọn ji gbe, oṣiṣẹ NSCDC wọ wahala ni Kwara

Ibrahim Alagunmu, Ilọrin L’Ọjọ Iṣẹgun, Tusidee, ọjọ kọkandinlọgbọn, oṣu Kọkanla, ọdun yii, ni ọkan lara awọn osisẹ ajọ ẹṣọ alaabo ṣifu difẹnsi, ẹka tipinlẹ Kwara, Ọgbẹni A. Yusuf, wọ wahala lẹyin to doola awọn mẹta kan ti awọn ajinigbe ji gbe niluu Ilọrin, wọn da a duro lẹnu iṣẹ. ALAROYE gbọ pe Yusuf lo ko awọn ọmọ ajọ naa sodi lati doola eeyan mẹta kan ti awọn ajinigbe ji gbe, to fi mọ Arabinrin Abdullateef ti wọn jigbe ninu kẹkẹ Napep lasiko to n lọ si agbegbe Lare-Gada, niluu Ilọrin, lati Ọja-Ọba, ni ọjọ kẹsan-an, osu Kọkanla, ọdun yii. Yusuf wọ wahala lẹyin ti fọnran fidio kan gba ori ayelujara pe o ṣiṣẹ naa lọna aitọ, wọn ni ko gbaṣẹ lọwọ awọn ọga rẹ to fi lọ nipinlẹ naa. Oṣiṣẹ ajọ ọhun ni Kwara, ta a forukọ bo laṣiri, sọ fun oniroyin wa pe arabinrin ti kẹkẹ Napep n ji gbe lọ lo fariwo ta, to si n pe awọn eniyan pe onikẹkẹ ti n gbe oun gba ibomiran lọ, bo tilẹ jẹ pe ọkunrin to gbe e parọ pe tori sunkẹrẹ-fakẹrẹ ni oun ṣe n gba ibomiiran lọ, to si wa obinrin naa lọ sinu igbo, nibi ti wọn ko awọn eniyan pamọ si lati maa fi iya jẹ wọn, ko too di pe Yusuf ko awọn eeyan rẹ sodi, ti wọn si doola obinrin naa ati awọn meji miiran ni ibuba awọn ajinigbe ọhun. Awọn ajinigbe naa sa lọ, wọn si ri kẹkẹ Napep ti wọn fi n ṣiṣẹ aburu naa gba lọwọ wọn, ṣugbọn ajọ ẹṣọ alaabo ṣifu difẹnsi ni Kwara sọ pe Yusuf tapa sofin ajọ naa pẹlu bo ṣe kuna lati gbaṣẹ ko too lọọ ṣiṣẹ naa.


Kelechi gun ọrẹbinrin ẹ pa, lo ba tọju oku ẹ sabẹ bẹẹdi!

Gbenga Amos, Ogun Idowu Buhari ni wọn porukọ ọdọmọbinrin arẹwa tẹ ẹ n wo fọto ẹ yii, ileewe Poli Gateway, iyẹn Gateway Polytechnic, to wa ni Ṣaapade, l’Ode-Rẹmọ, nijọba ibilẹ Ṣagamu, ipinlẹ Ogun, lọmọbinrin naa ṣẹṣẹ wọle si fun ipele ẹkọ giga ti wọn n pe ni HND ninu imọ ibaraalu-sọrọ (Mass Communication) nileewe ọhun. Amọ ọrẹkunrin ẹ ti wọn ni wọn ṣẹṣẹ pade ara wọn laipẹ yii, Kelechi, ti da ẹmi ọmọbinrin yii legbodo, o ṣeku pa a lọsan-an ọjọ Iṣẹgun, Tusidee, ọjọ kọkandinlọgọn, oṣu Kọkanla yii, o si tọju oku rẹ sabẹ bẹẹdi ọrẹ ẹ, o n reti ki ọjọ bora ko le ri ọna lọọ ju oku naa sigbo, laṣiiri ẹ fi tu. Ọmọọlewe ọhun kan ti ko fẹ ka darukọ ẹ sọ f’ALAROYE pe lati bii ọjọ meji si mẹta sẹyin loloogbe yii ti wa pẹlu ọrẹkunrin ẹ ọhun, ọmọkunrin naa ki i ṣe akẹkọọ ileewe wọn ni tiẹ, tori ẹ, wọn ni ile ọrẹ ẹ kan lo gbe ọmọbinrin yii lọ, ibẹ si ni wọn wa, ti wọn jọ n gbadun ara wọn. Lọjọ tiṣẹlẹ yii waye, a gbọ pe Kelechi lọọ ra ounjẹ ọsan wa fun ọrẹbinrin ẹ ni ile-ounjẹ OTP to wa l’Ode-Rẹmọ. Ko pẹ lẹyin tọmọbinrin naa jẹun tan ni nnkan gbẹyin yọ, wọn ni afurasi ọdaran yii gun ọmọbinrin naa lọbẹ, ẹjẹ si n jade nimu ẹ. Wọn ni wọn ba ike funfun kinniwin mẹrin kan ninu yara ọhun ti wọn sọ pe ọmọkunrin yii fẹ gbe ẹjẹ ẹni to pa naa si, wọn lo fẹẹ fi i ṣe oogun owo ni, wọn lọmọ ‘Yahoo’ ni. Amọ, awọn kan ni ko ri bẹẹ, wọn ni ija lo de lorin dowe laarin Kelechi ati Idowu lẹyin ti wọn jẹun tan, a o mọ pato ohun to faja, ṣugbọn wọn ni wọn wọya ija, nibi ti wọn si ti n ja, ti wọn ti da gbogbo inu yara ọhun ru wuruwuru, Kelechi fibinu ti ọmọbinrin naa lu iganna lojiji, o si ṣe e leṣe.


Lọjọ tiṣẹlẹ yii waye, a gbọ pe Kelechi lọọ ra ounjẹ ọsan wa fun ọrẹbinrin ẹ ni ile-ounjẹ OTP to wa l’Ode-Rẹmọ. Ko pẹ lẹyin tọmọbinrin naa jẹun tan ni nnkan gbẹyin yọ, wọn ni afurasi ọdaran yii gun ọmọbinrin naa lọbẹ, ẹjẹ si n jade nimu ẹ. Wọn ni wọn ba ike funfun kinniwin mẹrin kan ninu yara ọhun ti wọn sọ pe ọmọkunrin yii fẹ gbe ẹjẹ ẹni to pa naa si, wọn lo fẹẹ fi i ṣe oogun owo ni, wọn lọmọ ‘Yahoo’ ni. Amọ, awọn kan ni ko ri bẹẹ, wọn ni ija lo de lorin dowe laarin Kelechi ati Idowu lẹyin ti wọn jẹun tan, a o mọ pato ohun to faja, ṣugbọn wọn ni wọn wọya ija, nibi ti wọn si ti n ja, ti wọn ti da gbogbo inu yara ọhun ru wuruwuru, Kelechi fibinu ti ọmọbinrin naa lu iganna lojiji, o si ṣe e leṣe. Wọn ni bo ṣe digbo lulẹ ni ẹjẹ bẹrẹ si i jade ṣuruṣuru n’imu ẹ. Eyi ti wọn iba si fi ṣaajo ẹ, niṣe ni jẹbẹtẹ gbọmọ le bọifurẹndi yii lọwọ, titi tọmọbinrin naa fi dakẹ. Lẹyin to dakẹ ni Kelechi wọ oku ẹ sabẹ bẹẹdi, wọn loo fẹẹ ṣe ọrọ naa lokuu oru, ṣugbọn aṣiri pada tu. Ninu fidio kan ti wọn fi lede, a ri i bawọn ọlọpaa ṣe lọọ fi pampẹ ofin gbe afurasi ọdaran yii, wọn fi ankọọfu si i lọwọ, ti wọn n mu un lọ sinu ọkọ ọlopaa ti wọn gbe wa, bẹẹ la tun ri i bi wọn ṣe n gbe oku ọmọbinrin naa jade, tawọn eeyan si n diwọ mọri, ti wọn n ṣedaro loriṣiiriṣii.


Wọn ni bo ṣe digbo lulẹ ni ẹjẹ bẹrẹ si i jade ṣuruṣuru n’imu ẹ. Eyi ti wọn iba si fi ṣaajo ẹ, niṣe ni jẹbẹtẹ gbọmọ le bọifurẹndi yii lọwọ, titi tọmọbinrin naa fi dakẹ. Lẹyin to dakẹ ni Kelechi wọ oku ẹ sabẹ bẹẹdi, wọn loo fẹẹ ṣe ọrọ naa lokuu oru, ṣugbọn aṣiri pada tu. Ninu fidio kan ti wọn fi lede, a ri i bawọn ọlọpaa ṣe lọọ fi pampẹ ofin gbe afurasi ọdaran yii, wọn fi ankọọfu si i lọwọ, ti wọn n mu un lọ sinu ọkọ ọlopaa ti wọn gbe wa, bẹẹ la tun ri i bi wọn ṣe n gbe oku ọmọbinrin naa jade, tawọn eeyan si n diwọ mọri, ti wọn n ṣedaro loriṣiiriṣii. Ilu Ikorodu, nipinlẹ Eko, lawọn obi oloogbe yii n gbe, wọn si ti gbọ nipa iṣẹlẹ yii. Bakan naa ni Alukoro ileeṣẹ ọlọpaa ipinlẹ Ogun, nibi tiṣẹle naa ti waye, SP Abimbọla Oyeyẹmi, ti fidi iṣẹlẹ yii mulẹ, o loun ti gbọ si i, ṣugbọn awọn ṣi n ṣewadii lati mọ bọrọ ọun ṣe jẹ gan-an.


Ilu Ikorodu, nipinlẹ Eko, lawọn obi oloogbe yii n gbe, wọn si ti gbọ nipa iṣẹlẹ yii. Bakan naa ni Alukoro ileeṣẹ ọlọpaa ipinlẹ Ogun, nibi tiṣẹle naa ti waye, SP Abimbọla Oyeyẹmi, ti fidi iṣẹlẹ yii mulẹ, o loun ti gbọ si i, ṣugbọn awọn ṣi n ṣewadii lati mọ bọrọ ọun ṣe jẹ gan-an.


Sunday yinbọn pa Thankgod l’Ondo, o ni ẹran Igala loun ri

Oluṣẹyẹ Iyiade, Akurẹ Ariwo, “ẹ dakun, ẹ gba mi, Igala ni mo fẹẹ pa, igbe eeyan ni mo gbọ” ni baba ọdẹ kan, Alagba Olubusade Sunday, fi bọnu lẹyin to ṣeesi yinbọn pa ọkunrin ẹni ọgbọn ọdun kan, Thankgod Ọmọle, laarin oru, nigba to n ṣọdẹ kiri, to kọju ibọn si eeyan, to si ro pe ẹran igala ni. ALAROYE gbọ pe ni nnkan bii aago mẹta ọsan ọjọ kẹẹẹdọgbọn, oṣu Kọkanla yii, niṣẹlẹ naa waye lagbegbe kan ti wọn n pe ni Onikẹrosin, n’ijọba ibilẹ Ila-Oorun Ondo. Ọga ọlọpaa kan to ṣalaye ọrọ naa fun akọroyin wa, ṣugbọn ta a forukọ bo laṣiiri, sọ pe ọmọ abule kan naa ni Alagba Sunday ati Thankgod, koda, o ni ile awọn mejeeji ko fi bẹẹ jinna sira wọn rara. Ọga ọlọpaa ọhun ni nibi ti Thankgod ti bọ ara silẹ to n wẹ ninu odo ni baba ẹni ọdun mẹrindinlọgọta naa ti rọ ibọn to fi n ṣọdẹ bo o, leyii to ṣokunfa iku rẹ lẹsẹkẹsẹ, o ro pe ẹran Igala ni. O ni aake ati igbà ti wọn fi n kọ ọpẹ ti wọn ba lẹgbẹẹ odo, nibi ti oloogbe ọhun ko wọn si, lo jẹ kawọn agbofinro mọ pe iṣẹ akọpẹ wa lara iṣẹ oojọ to yan laayo ninu abule naa. Baba ọlọdẹ ọhun funra rẹ lo lọ si teṣan awọn ọlọpaa to wa ni Bọlọrunduro, eyi ti i ṣe ibujokoo ijọba ibilẹ Ila-Oorun Ondo, lati ṣalaye ohun to ṣẹlẹ fun wọn.


Ọga ọlọpaa ọhun ni nibi ti Thankgod ti bọ ara silẹ to n wẹ ninu odo ni baba ẹni ọdun mẹrindinlọgọta naa ti rọ ibọn to fi n ṣọdẹ bo o, leyii to ṣokunfa iku rẹ lẹsẹkẹsẹ, o ro pe ẹran Igala ni. O ni aake ati igbà ti wọn fi n kọ ọpẹ ti wọn ba lẹgbẹẹ odo, nibi ti oloogbe ọhun ko wọn si, lo jẹ kawọn agbofinro mọ pe iṣẹ akọpẹ wa lara iṣẹ oojọ to yan laayo ninu abule naa. Baba ọlọdẹ ọhun funra rẹ lo lọ si teṣan awọn ọlọpaa to wa ni Bọlọrunduro, eyi ti i ṣe ibujokoo ijọba ibilẹ Ila-Oorun Ondo, lati ṣalaye ohun to ṣẹlẹ fun wọn. ALAROYE gbọ pe o ṣee ṣe ki baba ọhun foju bale-ẹjọ laipẹ, pẹlu bi wọn ko ṣe ti i ri ọrọ naa yanju nitubi-inubi laarin awọn ẹbi oloogbe ati Alagba Sunday. Alukoro ileesẹ ọlọpaa ipinlẹ Ondo, Funmilayọ Ọdunlami, fidi iṣẹlẹ yii mulẹ fun akọroyin wa nigba ta a pe e sori aago, bo tilẹ jẹ pe o sọ fun wa pe oun ko ti i le sọrọ pupọ nipa rẹ lasiko ta a n ko iroyin yii jọ lọwọ.


ALAROYE gbọ pe o ṣee ṣe ki baba ọhun foju bale-ẹjọ laipẹ, pẹlu bi wọn ko ṣe ti i ri ọrọ naa yanju nitubi-inubi laarin awọn ẹbi oloogbe ati Alagba Sunday. Alukoro ileesẹ ọlọpaa ipinlẹ Ondo, Funmilayọ Ọdunlami, fidi iṣẹlẹ yii mulẹ fun akọroyin wa nigba ta a pe e sori aago, bo tilẹ jẹ pe o sọ fun wa pe oun ko ti i le sọrọ pupọ nipa rẹ lasiko ta a n ko iroyin yii jọ lọwọ.


Nitori to ji ṣingọọmu, Adamu ti dero ẹwọn o

Monisọla Saka Kayeefi lọrọ ọkunrin kan to fi agbegbe abule Garki, niluu Abuja, ṣebugbe, Adamu Habib, ṣi n jẹ fawọn to gbọ pe nitori ṣingọọmu lo fi dero ẹwọn. Ọkunrin ẹni aadọta ọdun (50) naa, nile-ẹjọ Upper Area Court, Abuja, ti ju sẹwọn oṣu mẹrin bayii latari ṣingọọmu paali meji to ji gbe. Wọn ni ebi ipapanu buruku ọhun ko pa a de idi burẹdi tabi irẹsi, ṣingọọmu ti ijẹkujẹ ẹ ti i si naa lo ran an nibi ti ko fẹ. Bo tilẹ jẹ pe ọdaran naa rawọ ẹbẹ sile-ẹjọ pe loootọ loun jẹbi ẹsun naa, ṣugbọn o ni ki wọn ṣiju aanu wo oun. Agbefọba, Ọlarewaju Ọshọ, ṣalaye fun ile-ẹjọ pe olupẹjọ, iyẹn Joseph Sunday, ti ile itaja igbalode Faxx Supermarket, Abuja, lo waa fẹjọ ọdaran naa sun lagọọ ọlọpaa Durumi, lọjọ Aje, ọjọ keje, oṣu Kọkanla, ọdun yii. Alaye to ṣe fun wọn ni pe lọjọ kejidinlogun, oṣu Kẹwaa, ọdun yii, ni Ọgbẹni Adamu wọnu ile itaja awọn wa, ko si ri nnkan mi-in ji tayọ idi meji ṣingọọmu ‘Orbit’, pali meji, ti owo ẹ jẹ ẹgbẹrun lọna mejila ati ojilelẹgbẹrin Naira(12,840).


Bo tilẹ jẹ pe ọdaran naa rawọ ẹbẹ sile-ẹjọ pe loootọ loun jẹbi ẹsun naa, ṣugbọn o ni ki wọn ṣiju aanu wo oun. Agbefọba, Ọlarewaju Ọshọ, ṣalaye fun ile-ẹjọ pe olupẹjọ, iyẹn Joseph Sunday, ti ile itaja igbalode Faxx Supermarket, Abuja, lo waa fẹjọ ọdaran naa sun lagọọ ọlọpaa Durumi, lọjọ Aje, ọjọ keje, oṣu Kọkanla, ọdun yii. Alaye to ṣe fun wọn ni pe lọjọ kejidinlogun, oṣu Kẹwaa, ọdun yii, ni Ọgbẹni Adamu wọnu ile itaja awọn wa, ko si ri nnkan mi-in ji tayọ idi meji ṣingọọmu ‘Orbit’, pali meji, ti owo ẹ jẹ ẹgbẹrun lọna mejila ati ojilelẹgbẹrin Naira(12,840). Ọshọ tẹsiwaju pe lasiko tawọn n ṣe iwadii ati ifọrọwanilẹnuwo, ni ọdaran yii jẹwọ pe loootọ loun ji ṣingọọmu gbe, ṣugbọn ki wọn ṣaanu oun. Ẹṣẹ to ṣẹ yii lo sọ pe o ta ko abala ọrinlenigba ati meje (287) iwe ofin ilẹ wa. Eyi lo mu ki Adajọ Ishaq Hassan, faaye beeli ẹgbẹrun mẹwaa Naira(10,000) silẹ fun Adamu lasiko to n ṣedajọ ọrọ naa lọjọ Iṣẹgun, Tusidee, ọjọ kọkandinlọgbọn, oṣu Kọkanla, ọdun yii, o si fa a leti lati jawọ ninu iwa eeri palapala bẹẹ.


Ọshọ tẹsiwaju pe lasiko tawọn n ṣe iwadii ati ifọrọwanilẹnuwo, ni ọdaran yii jẹwọ pe loootọ loun ji ṣingọọmu gbe, ṣugbọn ki wọn ṣaanu oun. Ẹṣẹ to ṣẹ yii lo sọ pe o ta ko abala ọrinlenigba ati meje (287) iwe ofin ilẹ wa. Eyi lo mu ki Adajọ Ishaq Hassan, faaye beeli ẹgbẹrun mẹwaa Naira(10,000) silẹ fun Adamu lasiko to n ṣedajọ ọrọ naa lọjọ Iṣẹgun, Tusidee, ọjọ kọkandinlọgbọn, oṣu Kọkanla, ọdun yii, o si fa a leti lati jawọ ninu iwa eeri palapala bẹẹ. Bakan naa ni adajọ tun pa a laṣẹ fun un lati san ẹgbẹrun mejila ati ojilelẹgbẹrin Naira, (12,840) gẹgẹ bii owo itanran nnkan to ji. Lẹyin alaye aṣoju ijọba, ti ọdaran ko si lanfaani lati san owo itanran ati beeli ti wọn faaye ẹ silẹ fun un ni adajọ ran an lẹwọn oṣu mẹrin.


Bakan naa ni adajọ tun pa a laṣẹ fun un lati san ẹgbẹrun mejila ati ojilelẹgbẹrin Naira, (12,840) gẹgẹ bii owo itanran nnkan to ji. Lẹyin alaye aṣoju ijọba, ti ọdaran ko si lanfaani lati san owo itanran ati beeli ti wọn faaye ẹ silẹ fun un ni adajọ ran an lẹwọn oṣu mẹrin.


Oju oorun ni Oluwatobi wa ti babalawo fi ̀lọọ ṣa a pa mọnu ile n’Ikẹnnẹ

Gbenga Amos, Ogun Adura gidi ni ti wọn ba n sọ pe k’Ọlọrun ma jẹ ka ṣile gba o, baale ile ẹni ọgbọn ọdun kan, Isau Oluwatobilọba, ti kagbako iku gbigbona lọjọ Aiku, Sannde, ọjọ kẹtadinlọgbọn, oṣu Kọkanla, ọdun yii, lọwọ ọkunrin babalawo ti wọn jọ n gbele, Idowu Talabi. Ọkunrin yii lo yọ kẹlẹ wọ yara oloogbe naa lasiko to n sun jẹẹjẹ ninu yara rẹ, lo ba yọ ada pana ti i, o ṣa a niṣaakuṣa, ọkunrin naa si ti oju oorun doju iku. SP Abimbọla Oyeyẹmi, Alukoro ileeṣẹ ọlọpaa ipinlẹ Ogun, lo sọrọ yii di mimọ f’ALAROYE, ninu atẹjade kan to fi lede lọjọ Iṣẹgun, Tusidee, ọjọ kọkandinlọgbọn, oṣu Kọkanla yii. o ni iyawo oloogbe naa lo sare janna-janna waa fẹjọ sun ni ẹka ileeeṣẹ ọlọpaa ilu Ikẹnnẹ pe ki wọn waa ba oun wo ara meriiyiri toun ri, oun rori ologbo latẹ o, ọkọ oun toun fi silẹ lọọ ṣọọṣi lalẹ nigba toun dagbere fun un pe oun n lọ si iṣọ oru, inu agbara ẹjẹ loun ba a ni nnkan bii aago mẹfa idaji ọjọ keji toun de, wọn ti ṣa a pa mọle. Wọn lariwo tobinrin naa kọkọ fi bọnu ni teṣan ni p’awọn adigunjale ni wọn maa ṣiṣẹ naa, o lawọn ni wọn lọọ ka ọkọ oun mọle loru, boya igba ti wọn o rowo gba lọwọ ẹ ni wọn ṣa a pa, lai mọ pe kokoro to n jẹfọ, idi ẹfọ lo wa. Lẹsẹkẹsẹ ni DPO teṣan naa, CSP Ibrahim Ningi, ti paṣẹ fawọn ọtẹlẹmuyẹ ọdọ ẹ pe ki wọn tẹle obinrin yii lọ sibi iṣẹlẹ ọhun ni Ojule kẹrin, Opopona Bestway, Moro, niluu Ikẹnnẹ, nigba ti wọn si debẹ, bo ṣe royin naa ni wọn ba a, wọn ri oku ọkọ ẹ ninu agbara ẹjẹ, wọn si ri apa bi wọn ṣe fada ṣa a ṣakaṣaka to fi ku.


o ni iyawo oloogbe naa lo sare janna-janna waa fẹjọ sun ni ẹka ileeeṣẹ ọlọpaa ilu Ikẹnnẹ pe ki wọn waa ba oun wo ara meriiyiri toun ri, oun rori ologbo latẹ o, ọkọ oun toun fi silẹ lọọ ṣọọṣi lalẹ nigba toun dagbere fun un pe oun n lọ si iṣọ oru, inu agbara ẹjẹ loun ba a ni nnkan bii aago mẹfa idaji ọjọ keji toun de, wọn ti ṣa a pa mọle. Wọn lariwo tobinrin naa kọkọ fi bọnu ni teṣan ni p’awọn adigunjale ni wọn maa ṣiṣẹ naa, o lawọn ni wọn lọọ ka ọkọ oun mọle loru, boya igba ti wọn o rowo gba lọwọ ẹ ni wọn ṣa a pa, lai mọ pe kokoro to n jẹfọ, idi ẹfọ lo wa. Lẹsẹkẹsẹ ni DPO teṣan naa, CSP Ibrahim Ningi, ti paṣẹ fawọn ọtẹlẹmuyẹ ọdọ ẹ pe ki wọn tẹle obinrin yii lọ sibi iṣẹlẹ ọhun ni Ojule kẹrin, Opopona Bestway, Moro, niluu Ikẹnnẹ, nigba ti wọn si debẹ, bo ṣe royin naa ni wọn ba a, wọn ri oku ọkọ ẹ ninu agbara ẹjẹ, wọn si ri apa bi wọn ṣe fada ṣa a ṣakaṣaka to fi ku. Amọ gẹgẹ bii iṣẹ wọn, awọn ọtẹlẹmuyẹ naa ṣe awọn akiyesi kan nibi iṣẹlẹ naa. Ṣe ẹni to ti takara ri ko too ta eree, o ti mọru irọ ti onikengbe le pa. Awọn ọlọpaa naa ni oye tawọn ri yii ko jọ ti adigunjale. Akọkọ ni pe ipo ti wọn ba oku oloogbe naa fihan pe wọn ṣa a pa mọbi to ti n sun lọwọ ni, ko si si ami pe boya o dide tabi taporogan pẹlu adigunjale kankan.


Amọ gẹgẹ bii iṣẹ wọn, awọn ọtẹlẹmuyẹ naa ṣe awọn akiyesi kan nibi iṣẹlẹ naa. Ṣe ẹni to ti takara ri ko too ta eree, o ti mọru irọ ti onikengbe le pa. Awọn ọlọpaa naa ni oye tawọn ri yii ko jọ ti adigunjale. Akọkọ ni pe ipo ti wọn ba oku oloogbe naa fihan pe wọn ṣa a pa mọbi to ti n sun lọwọ ni, ko si si ami pe boya o dide tabi taporogan pẹlu adigunjale kankan. Wọn tun yẹ ayika naa wo, wọn ni ko si ami pe ẹnikan ja kọkọrọ wọle, wọn lẹni to ṣiṣẹ laabi ọhun fẹsọ rin wọle ni, tọhun ko si mu nnkan mi-in kuro ninu yara naa, leyii to fihan pe ẹni ti wọn pa yii lolubi ẹda naa tori ẹ wọle. Wọn lẹyinkule lọta wa, inu ile laṣeni n gbe niṣẹlẹ yii, ni wọn ba ko gbogbo awọn ti wọn jọ n gbe ile naa lọ si agọ ọlọpaa. Iwadii to lọọrin ti wọn ṣe ni teṣan lo jẹ ki wọn roju ọrọ, ṣe okoto irọ ki i pẹẹ ja.


Wọn tun yẹ ayika naa wo, wọn ni ko si ami pe ẹnikan ja kọkọrọ wọle, wọn lẹni to ṣiṣẹ laabi ọhun fẹsọ rin wọle ni, tọhun ko si mu nnkan mi-in kuro ninu yara naa, leyii to fihan pe ẹni ti wọn pa yii lolubi ẹda naa tori ẹ wọle. Wọn lẹyinkule lọta wa, inu ile laṣeni n gbe niṣẹlẹ yii, ni wọn ba ko gbogbo awọn ti wọn jọ n gbe ile naa lọ si agọ ọlọpaa. Iwadii to lọọrin ti wọn ṣe ni teṣan lo jẹ ki wọn roju ọrọ, ṣe okoto irọ ki i pẹẹ ja. Idowu Talabi ni abọ iwadii wọn fori sọ, loun naa ba bẹrẹ si i wolẹ ṣun-un nigba ti wọn ni ko jẹwọ. Wọn ni babalawo yii jẹwọ nikẹyin, o ni ki wọn ma binu, oun loun ṣa ọkunrin naa pa mọle, ada loun si fi ṣa a, amọ inu lo bi oun, oun ṣinu bi ni. Wọn bi i pe ki lo fa ibinu ọran, o ni ko sohun meji ju pe gbogbo igba ti ọrọ bii ole, bii afọwọra ba ti waye ninu ile naa, oloogbe yii ki i naka ifura sẹni meji ju oun lọ, o loun ki i si i jale, o kan n ya oun lẹnu bo ṣe jẹ p’oun lo maa n dunrun mọ, to maa n fẹsun ole kan, eyi lo bi oun ninu toun fi pinnu pe patapata la a fọju, kuna kuna la a dẹte, oun aa gbẹmi Oluwatobi danu ni.


Idowu Talabi ni abọ iwadii wọn fori sọ, loun naa ba bẹrẹ si i wolẹ ṣun-un nigba ti wọn ni ko jẹwọ. Wọn ni babalawo yii jẹwọ nikẹyin, o ni ki wọn ma binu, oun loun ṣa ọkunrin naa pa mọle, ada loun si fi ṣa a, amọ inu lo bi oun, oun ṣinu bi ni. Wọn bi i pe ki lo fa ibinu ọran, o ni ko sohun meji ju pe gbogbo igba ti ọrọ bii ole, bii afọwọra ba ti waye ninu ile naa, oloogbe yii ki i naka ifura sẹni meji ju oun lọ, o loun ki i si i jale, o kan n ya oun lẹnu bo ṣe jẹ p’oun lo maa n dunrun mọ, to maa n fẹsun ole kan, eyi lo bi oun ninu toun fi pinnu pe patapata la a fọju, kuna kuna la a dẹte, oun aa gbẹmi Oluwatobi danu ni. Nigba ti anfaani si ṣi silẹ loru ọjọ naa loun yọ kẹlẹ wọ yara wọn, oun ba a nibi toorun gbe e lọ si, ibẹ loun si ṣa a pa si to fi ku. Kọmiṣanna ọlọpaa ipinlẹ Ogun ti ni ki wọn fi apaayan yii ṣọwọ si ẹka ti wọn ti ṣewadii iwa ọdaran abẹle, lolu-ileeṣẹ ọlọpaa to wa l’Abẹokuta. Wọn ni iwadii ṣi n tẹsiwaju lori iṣẹlẹ buruku ọhun.


Nigba ti anfaani si ṣi silẹ loru ọjọ naa loun yọ kẹlẹ wọ yara wọn, oun ba a nibi toorun gbe e lọ si, ibẹ loun si ṣa a pa si to fi ku. Kọmiṣanna ọlọpaa ipinlẹ Ogun ti ni ki wọn fi apaayan yii ṣọwọ si ẹka ti wọn ti ṣewadii iwa ọdaran abẹle, lolu-ileeṣẹ ọlọpaa to wa l’Abẹokuta. Wọn ni iwadii ṣi n tẹsiwaju lori iṣẹlẹ buruku ọhun.


Awọn adigunjale ri So-Safe, wọn f’ibọn at’ọkada ti wọn ji silẹ l’Ado-Odo, wọn ba sa lọ

Gbenga Amos, Ogun Yooba bọ, wọn loju ina kọ lewura n hu irun, ere buruku lawọn adigunjale kan sa kọwọ awọn agbofinro to n le wọn ma baa tẹ wọn lọjọ Aje, Mọnde, ọjọ kejidinlọgbọn, oṣu Kọkanla, ọdun yii, lagbegbe Ado-Odo, Ọta, ipinlẹ Ogun, ibi tọrọ naa si ka wọn lara de, niṣe ni wọn sọ ibọn ọwọ wọn danu, wọn o le duro gbe ọkada ti wọn gbe wa, bẹẹ ni wọ o roju ko awọn dukia mi-in ti wọn ji bi wọn ṣe n sare asa-fori-sọ’ganna lọ. Ninu atẹjade ti Ọgbẹni Sọji Ganzallo o fi ṣọwọ s’Alaroye lọjọ Iṣẹgun, Tusidee, ọjọ keji iṣẹlẹ yii, o ni niṣe lawọn ọmọọṣẹ oun lati ẹka Mupin ati Agbara n ṣe patiroolu wọn kiri ilu gẹgẹ bii aṣa wọn, ṣugbọn bi wọn ṣe yọ si adugbo kan ti wọn n pe ni Gasline, nijọba ibilẹ Ado Odo/Ọta, wọn kẹẹfin awọn afurasi ọdaran kan ti wọn fẹẹ gun ọkada ti wọn gbe wa, wọn si ko awọn dukia kan sinu baagi, ti irin ẹsẹ wọn ati irisi wọn mu ifura lọwọ. Wọn ni bawọn eeyan yii ṣe gboju soke ti wọn ri i pe ọkọ awọn So-Safe lo wa niwaju wọn bayii, afi bii igba ti ekute ri ologinni, niṣe ni wọn ki ere buruku mọlẹ, ẹṣin n yaju ni, bi wọn si ṣe n sare naa ni wọn n da ẹru ọwọ wọn silẹ, bẹẹ lawọn ẹṣọ So-Safe gba fi ya wọn, wọn le wọn, ẹsẹ wọn ko balẹ lati Gasline de ibi kan ti wọn n pe ni Arobiẹyẹ. Asẹyinwa-asẹyinbọ, awọn alọ-kolohun-kigbe ẹda naa na papa bora, wọn o ri wọn mu, amọ wọn ri awọn ẹru ti wọn ju silẹ ṣa jọ. Lara awọn ẹru ole ti wọn gba lọwọ wọn ni ọkada Bajaj pupa ọṣaara kan ti nọmba rẹ jẹ TRE 231 VT, ibọn agbelẹrọ pompo kan, ẹnjinni ọili ọkọ, aṣọ, bata, ọti ẹlẹridodo Five alive ati oogun abẹnugọngọ oriṣiiriṣii. Ganzallo lawọn ti fi iṣẹlẹ yii to awọn ọlọpaa leti, awọn si ti ko gbogbo ẹsibiiti ti wọn ri gba ọhun le ẹka ileeṣẹ ọlọpaa to wa ni Onipaanu lọwọ.


Asẹyinwa-asẹyinbọ, awọn alọ-kolohun-kigbe ẹda naa na papa bora, wọn o ri wọn mu, amọ wọn ri awọn ẹru ti wọn ju silẹ ṣa jọ. Lara awọn ẹru ole ti wọn gba lọwọ wọn ni ọkada Bajaj pupa ọṣaara kan ti nọmba rẹ jẹ TRE 231 VT, ibọn agbelẹrọ pompo kan, ẹnjinni ọili ọkọ, aṣọ, bata, ọti ẹlẹridodo Five alive ati oogun abẹnugọngọ oriṣiiriṣii. Ganzallo lawọn ti fi iṣẹlẹ yii to awọn ọlọpaa leti, awọn si ti ko gbogbo ẹsibiiti ti wọn ri gba ọhun le ẹka ileeṣẹ ọlọpaa to wa ni Onipaanu lọwọ. O lawọn o ni i ye dọdẹ awọn afurasi yii titi ti wọn yoo fi ri wọn mu.


O lawọn o ni i ye dọdẹ awọn afurasi yii titi ti wọn yoo fi ri wọn mu.


Ko si orileede to le dagbasoke lai si atilẹyin awọn eeyan inu rẹ – Arẹgbẹṣọla

Florence Babaṣọla, Oṣogbo Minisita fun ọrọ abẹle lorileede yii, Ọgbẹni Rauf Arẹgbẹṣọla, ti ke si gbogbo awọn araalu lati fọwọsowọpọ pẹlu ijọba lori ọna lati ṣẹgun wahala aisi eto aabo lorileede yii. Arẹgbẹṣọla ṣalaye pe ijọba nikan ko le ja ija naa lajayọri lai si atilẹyin awọn eeyan agbegbe kọọkan nibẹ nitori tolori-tẹlẹmu lo ni ipa lati ko lori ipese aabo fun ẹmi ati dukia wọn. Lasiko to n gba ami-ẹyẹ latọwọ Ẹgbẹ Atunluṣe Ilẹ-Ijeṣa lopin ọsẹ to kọja ni minisita sọrọ naa. Arẹgbẹṣọla, ẹni ti Oludamọran lori eto iroyin rẹ, Ọgbẹni Ṣọla Faṣure, ṣoju fun sọ pe diẹdiẹ, orileede yii ti n bọ lọwọ ogun igbesunmọmi ati aisi eto aabo to peye. O fi da gbogbo awọn ọmọ orileede yii loju pe iṣẹjọba Aarẹ Muhammadu Buhari yoo gbe ijọba alaafia ati eyi to kun fun ọrọ kalẹ fun aarẹ to n bọ. Gomina nigba kan ri nipinlẹ Ọṣun ọhun dupẹ lọwọ awọn ọmọ Ẹgbẹ Atunluṣe Ilẹ-Ijeṣa fun ipa takuntakun ti wọn ti ko lori idagbasoke ilẹ Ijesa lati nnkan bii ọgọrun-un ọdun ti wọn ti da a silẹ, o ni ko si orileede to le dagbasoke lai si atilẹyin awọn eeyan inu ẹ. Gẹgẹ bo ṣe wi, “Ojuṣe gbogbo wa ni ọrọ eto aabo.


Arẹgbẹṣọla, ẹni ti Oludamọran lori eto iroyin rẹ, Ọgbẹni Ṣọla Faṣure, ṣoju fun sọ pe diẹdiẹ, orileede yii ti n bọ lọwọ ogun igbesunmọmi ati aisi eto aabo to peye. O fi da gbogbo awọn ọmọ orileede yii loju pe iṣẹjọba Aarẹ Muhammadu Buhari yoo gbe ijọba alaafia ati eyi to kun fun ọrọ kalẹ fun aarẹ to n bọ. Gomina nigba kan ri nipinlẹ Ọṣun ọhun dupẹ lọwọ awọn ọmọ Ẹgbẹ Atunluṣe Ilẹ-Ijeṣa fun ipa takuntakun ti wọn ti ko lori idagbasoke ilẹ Ijesa lati nnkan bii ọgọrun-un ọdun ti wọn ti da a silẹ, o ni ko si orileede to le dagbasoke lai si atilẹyin awọn eeyan inu ẹ. Gẹgẹ bo ṣe wi, “Ojuṣe gbogbo wa ni ọrọ eto aabo. A ko gbọdọ fi silẹ sọwọ awọn oṣiṣẹ alaabo nikan. Ẹnikọọkan, agbegbe kọọkan, ilu ati ipinlẹ lapapọ la gbọdọ ji giri si ọrọ eto aabo. “A gbọdọ ṣatilẹyin fun awọn oṣiṣẹ alaabo wa, ti a ba da a da wọn, ọrọ yii ko le yanju.


A ko gbọdọ fi silẹ sọwọ awọn oṣiṣẹ alaabo nikan. Ẹnikọọkan, agbegbe kọọkan, ilu ati ipinlẹ lapapọ la gbọdọ ji giri si ọrọ eto aabo. “A gbọdọ ṣatilẹyin fun awọn oṣiṣẹ alaabo wa, ti a ba da a da wọn, ọrọ yii ko le yanju. Ijọba yoo ko ipa tirẹ, awọn oṣiṣẹ alaabo yoo ko ipa tiwọn, awa araalu naa gbọdọ ko ipa tiwa. A gbọdọ joye oju lalakan fi n ṣọri, ka tete fi irin regberegbe lagbegbe wa to awọn agbofinro leti”. Nigba to n sọrọ nibi eto naa, alaga Ẹgbẹ Atunluṣe Ilẹ-Ijeṣa, Ọjọgbọn Olubunmi Adeniyi Obe, gboṣuba fun Arẹgbẹṣọla fun ipa to ti ko lori idagbasoke ilẹ Ojeṣa, o ni minisita naa yọ si ami-ẹyẹ ọhun.


Ijọba yoo ko ipa tirẹ, awọn oṣiṣẹ alaabo yoo ko ipa tiwọn, awa araalu naa gbọdọ ko ipa tiwa. A gbọdọ joye oju lalakan fi n ṣọri, ka tete fi irin regberegbe lagbegbe wa to awọn agbofinro leti”. Nigba to n sọrọ nibi eto naa, alaga Ẹgbẹ Atunluṣe Ilẹ-Ijeṣa, Ọjọgbọn Olubunmi Adeniyi Obe, gboṣuba fun Arẹgbẹṣọla fun ipa to ti ko lori idagbasoke ilẹ Ojeṣa, o ni minisita naa yọ si ami-ẹyẹ ọhun. Obe ṣalaye pe gbogbo igba ni Arẹgbẹṣọla maa n ṣatilẹyin fun ẹgbẹ naa, o si ṣe gudugudu meje lori idasilẹ fasiti kan ti wọn da silẹ niluu Ileṣa. O ni aimọye awọn ileeṣẹ ijọba apapọ lo ti ṣokunfa wọn wa siluu naa.


Obe ṣalaye pe gbogbo igba ni Arẹgbẹṣọla maa n ṣatilẹyin fun ẹgbẹ naa, o si ṣe gudugudu meje lori idasilẹ fasiti kan ti wọn da silẹ niluu Ileṣa. O ni aimọye awọn ileeṣẹ ijọba apapọ lo ti ṣokunfa wọn wa siluu naa.


O ṣẹlẹ, ile-ẹjọ sọ ọga ọlọpaa patapata sẹwọn oṣu mẹta

Faith Adebọla, Eko Aṣe loootọ lọrọ ti wọn maa n sọ pe ko sẹni ti ida ofin o le ṣa, amọ lọtẹ yii, olori agbofinro ni pampẹ ofin mu, ile-ẹjọ giga ijọba apapọ kan niluu Abuja, olu-ilu ilẹ wa, ti da ọga agba patapata fun ileeṣẹ ọlọpaa ilẹ wa, IG Usman Alkali Baba, lẹbi, wọn ni ki wọn gba kaki ọlọpaa lọrun ẹ, ki wọn paarọ ẹ si aṣọ awọn ẹlẹwọn, ko si lọọ faṣọ penpe roko ọba foṣu mẹta. Adajọ M. O. Ọlajuwọn lo gbe idajọ agbọ-ṣe-haa ọhun kalẹ lọjọ Iṣẹgun, Tusidee, ọjọ kọkandinlọgbọn, oṣu Kọkanla yii, ẹsun ti wọn ka si ọga ọlọpaa naa lọrun to fi rẹwọn he ni pe o kọti ọgbọyin si idajọ ile-ẹjọ ọhun, eyi ti wọn gbe kalẹ fun ileeṣẹ ọlọpaa apapọ ilẹ wa lọjọ kọkanlelogun, oṣu Kẹwaa, ọdun 2011, iyẹn ọdun mọkanla sẹyin. Ohun to tun yaa-yan lẹnu ninu ẹjọ ọhun ni pe, adiẹ n jẹfun ara wọn, ọlọpaa ti wọn ti fẹyin ẹ ti ni tipatipa kan, Ọgbẹni Patrick Okoli, lo pẹjọ naa, oun lo wọ ileeṣẹ ọlọpaa ati ọga wọn patapata re kootu, latari ẹsun pe iwa aigbatẹniro ati aiṣedajọ-ododo ni bi wọn ṣe gbaṣọ ọlọpaa lọrun oun lori ẹsun toun ko jẹbi ẹ, ti wọn kọkọ ni koun lọọ rọọkun nile na, to si jẹ lẹyin naa, riri toun maa ri i ni pe wọn gbaṣẹ ọlọpaa lọwọ oun ni tulaasi, wọn fun oun ni ifẹyinti kan-n-pa. Ẹjọ yii nile-ẹjọ naa gbọ, ti wọn si ṣedajọ lori lọdun mọkanla sẹyin, ifa idajọ naa si fọre fun olupẹjọ yii, wọn da ileeṣẹ ọlọpaa lẹbi, wọn ni ki wọn yaa fawe ti wọn fi yọ Patrick niṣẹ lọran-an-yan ya loju-ẹsẹ, ki wọn jẹ ko maa ṣiṣẹ ẹ lọ. Wọn tun ni kileeṣẹ ọlọpaa san miliọnu mẹwaa Naira (N10 million) fun un gẹgẹ bii owo gba-ma-binu fun abuku ti wọn ti fi kan an, tori bi wọn ṣe lawọn yọ ọ niṣẹ ti ta epo saṣọ ala olupẹjọ naa, bẹẹ ni wọn ti ko inira ba oun atawọn mọlẹbi ni gbogbo asiko ti ariyanjiyan naa fi n lọ, tori ọdun 1993 ni wọn ti gbaṣẹ lọwọ ọkunrin naa lọna aitọ. Idajọ yii nile-ẹjọ naa lawọn ọlọpaa kọti ikun si latọjọ yii, bẹẹ ki i ṣe pe wọn o ri iwe aṣẹ tile-ẹjọ pa, bẹẹ ni ko si ẹjọ ko-tẹ-mi-lọrun kan ni kootu, ọdun si ti gori ọdun, sibẹ ti olupẹjọ ọhun ko r’ẹjẹ ko r’omira. Eyi lo mu ki kootu naa gbe idajọ mi-in kalẹ lọjọ Iṣẹgun, Tusidee yii, Adajọ Ọlajuwọn ni ẹnikan o ga kọja ibawi, ofin o si mọ ẹni-ọwọ, o ni ki wọn lọọ mu ọga patapata ileeṣẹ ọlọpaa to wa nibẹ lọwọlọwọ, ki wọn la a mọ gbaga foṣu mẹta na, bi wọn ba ṣiṣẹ lori aṣẹ ile-ẹjọ naa koṣu mẹta yii too pe, wọn le tu u silẹ, amọ to ba ṣi jẹ pe bakan naa lọmọ ṣe ori toṣu mẹta akọkọ fi pe, ki wọn jẹ ko maa ṣẹwọn ẹ niṣo niyẹn.


Wọn tun ni kileeṣẹ ọlọpaa san miliọnu mẹwaa Naira (N10 million) fun un gẹgẹ bii owo gba-ma-binu fun abuku ti wọn ti fi kan an, tori bi wọn ṣe lawọn yọ ọ niṣẹ ti ta epo saṣọ ala olupẹjọ naa, bẹẹ ni wọn ti ko inira ba oun atawọn mọlẹbi ni gbogbo asiko ti ariyanjiyan naa fi n lọ, tori ọdun 1993 ni wọn ti gbaṣẹ lọwọ ọkunrin naa lọna aitọ. Idajọ yii nile-ẹjọ naa lawọn ọlọpaa kọti ikun si latọjọ yii, bẹẹ ki i ṣe pe wọn o ri iwe aṣẹ tile-ẹjọ pa, bẹẹ ni ko si ẹjọ ko-tẹ-mi-lọrun kan ni kootu, ọdun si ti gori ọdun, sibẹ ti olupẹjọ ọhun ko r’ẹjẹ ko r’omira. Eyi lo mu ki kootu naa gbe idajọ mi-in kalẹ lọjọ Iṣẹgun, Tusidee yii, Adajọ Ọlajuwọn ni ẹnikan o ga kọja ibawi, ofin o si mọ ẹni-ọwọ, o ni ki wọn lọọ mu ọga patapata ileeṣẹ ọlọpaa to wa nibẹ lọwọlọwọ, ki wọn la a mọ gbaga foṣu mẹta na, bi wọn ba ṣiṣẹ lori aṣẹ ile-ẹjọ naa koṣu mẹta yii too pe, wọn le tu u silẹ, amọ to ba ṣi jẹ pe bakan naa lọmọ ṣe ori toṣu mẹta akọkọ fi pe, ki wọn jẹ ko maa ṣẹwọn ẹ niṣo niyẹn. Bẹẹ ni Alkali Baba, ọga agba patapata fimu kata ofin o.


Bẹẹ ni Alkali Baba, ọga agba patapata fimu kata ofin o.


Nitori ẹsun jibiti lori ẹrọ ayelujara, adajọ sọ ọmọ ‘yahoo’ sẹwọn oṣu mẹfa ni Kwara

Ibrahim Alagunmu, Ilọrin L’Ọjọ Aje, Mọnde, ọjọ kọkandinlọgbọn, oṣu Kọkanla yii, ni ile-ẹjọ giga kan to filu Ilọrin ṣe ibujokoo ti ni ki gende-kunrin ẹni ọgbọn ọdun kan, Yusuf Ọlarewaju, lọọ fi ẹwọn oṣu mẹfa jura tabi ko san ẹgbẹrun lọna igba Naira (#200,000) gẹgẹ bii owo itanran lori ẹsun lilu jibiti lori ẹrọ ayelujara. Ajọ to n gbogun ti iwa jibiti ati ṣiṣe owo ilu mọku-mọku nilẹ yii, EFCC, ẹka tilu Ilọrin, lo mu Ọlarewaju niluu Ẹrin-Ile, nijọba ibilẹ Ọyun, nipinlẹ Kwara, pe o n lu jibiti lori ayelujara ni ọjọ kẹtalelogun, oṣu Kẹwaa, ọdun yii, eyi lo mu ki wọn wọ ọ lọ si kootu, ti wọn si ko awọn ẹri maa jẹ mi niṣo siwaju adajọ. Ọlarewaju gba pe loootọ loun jẹbi ẹsun ti wọn fi kan an. Adajọ Adebayọ Yusuf, paṣẹ ki Ọlarewaju lọọ faṣọ penpe roko ọba fun oṣu mẹfa tabi ko san owo itanran ẹgbẹrun lọna igba Naira (200,000), ki gbogbo dukia ti wọn ba lọwọ rẹ ati owo di ti ijọba apapọ.


Ija orogun: Maryam fọmọ-odo fọ iyaale rẹ lori, niyẹn ba ku patapata

Abilekọ kan, Maryam Ibrahim, yoo rojọ, ẹu rẹ yoo fẹrẹ bo ko too le bọ ninu ajaga to ko ara rẹ si yii, iyẹn ti ẹṣẹ to ṣẹ ọhun ko ba la ijiya iku lọ fun un. Iyaale rẹ, Hafsat Ibrahim, lo lọọ ba ninu yara ti iyẹn wa, to si la ọmọ-odo mọ ọn lori, tiyẹn si gbabẹ ku ni ipinlẹ Bauchi. Gẹgẹ bi atẹjade ti Alukoro ọlọpaa ipinlẹ naa, Ahmed Mohammed Wakil, naa fi sita faọn oniroyin nipa iṣẹlẹ yii, ṣalaye pe Maryam to n gbe ni abue kan ti wọn n pe ni Gar, ni Wọọdu Pali, nijọba ibilẹ Alkaleri, nipinlẹ naa lọwo awọn tẹ lọjọ kejilelogun, oṣu Kọkanla ọdun yii lori ẹsun pe o pa iyaale rẹ. Ọkọ awọn obinrin yii, Ibrahim Sambo, ẹni ogoji ọdun lo mu ẹsun iyawo rẹ lo si agọ ọlọpaa kan to wa ni Maina-Maji, ti ọkunrin ẹni ogoji ọdun yii si ṣalaye fun wọn pe Maryam ti la odo mọ iyawo oun keji lori, iyẹn si ti ṣeṣe gidigidi, eyi to mu ki wọn sare gbe e lọ si ileewosan alabọọde to wa ni abule naa. Ṣugbọn awọn dokita to yẹ obinrin naa wo sọ pe oku ni wọn gbe wa. Nigba ti awọn agbofinro gbọ pe obinrin naa ti ku, wọn ko fi akoko ṣofo rara ti won fi lọọ gbe iyawo to ṣiṣẹ buruku yii.


Ọkọ awọn obinrin yii, Ibrahim Sambo, ẹni ogoji ọdun lo mu ẹsun iyawo rẹ lo si agọ ọlọpaa kan to wa ni Maina-Maji, ti ọkunrin ẹni ogoji ọdun yii si ṣalaye fun wọn pe Maryam ti la odo mọ iyawo oun keji lori, iyẹn si ti ṣeṣe gidigidi, eyi to mu ki wọn sare gbe e lọ si ileewosan alabọọde to wa ni abule naa. Ṣugbọn awọn dokita to yẹ obinrin naa wo sọ pe oku ni wọn gbe wa. Nigba ti awọn agbofinro gbọ pe obinrin naa ti ku, wọn ko fi akoko ṣofo rara ti won fi lọọ gbe iyawo to ṣiṣẹ buruku yii. Ko si da awọn ọlọpaa laamu rara to fi jẹwọ pe loootọ loun wọnu yara iyaale oun lọ loru, ni nnkan bii aago mejila, ti oun si la ọmọ-odo mọ ọn lori. Nigba to n ṣalaye idi to fi ṣe bẹẹ, ọmọbinrin yii ni ni nnkan bii aago mọkanla aarọ ọjọ kejilelogun, oṣu Kọkanla, ni iyaale oun yii, Hafsat Ibrahim, ẹni ogun ọdun, ran ọmọ rẹ ọkunrin, Abdulasis Ibrahim, ẹni ọdun marun-un, pe ko waa fun oun ni idi ẹran dindin ti wọn n pe ni (Tsire) lede wọn. O ni b’oun ṣe jẹ ẹran naa tan ni ara oun ko lelẹ mọ, ti inu bẹrẹ si i run oun.


Ko si da awọn ọlọpaa laamu rara to fi jẹwọ pe loootọ loun wọnu yara iyaale oun lọ loru, ni nnkan bii aago mejila, ti oun si la ọmọ-odo mọ ọn lori. Nigba to n ṣalaye idi to fi ṣe bẹẹ, ọmọbinrin yii ni ni nnkan bii aago mọkanla aarọ ọjọ kejilelogun, oṣu Kọkanla, ni iyaale oun yii, Hafsat Ibrahim, ẹni ogun ọdun, ran ọmọ rẹ ọkunrin, Abdulasis Ibrahim, ẹni ọdun marun-un, pe ko waa fun oun ni idi ẹran dindin ti wọn n pe ni (Tsire) lede wọn. O ni b’oun ṣe jẹ ẹran naa tan ni ara oun ko lelẹ mọ, ti inu bẹrẹ si i run oun. Nibi tọrọ naa le de, niṣe ni oun bẹrẹ si i bi. O ni akiyesi toun ṣe yii loun fi pe iyawo aburo ọkọ awọn kan torukọ rẹ n jẹ Faiza Hamisu, toun si fọrọ naa to o leti. O ni obinrin yii sọ foun pe o ṣee ṣe ko jẹ pe ọgbẹ inu lo n yọ oun lẹnu.


Nibi tọrọ naa le de, niṣe ni oun bẹrẹ si i bi. O ni akiyesi toun ṣe yii loun fi pe iyawo aburo ọkọ awọn kan torukọ rẹ n jẹ Faiza Hamisu, toun si fọrọ naa to o leti. O ni obinrin yii sọ foun pe o ṣee ṣe ko jẹ pe ọgbẹ inu lo n yọ oun lẹnu. Ṣugbọn o jọ pe idahun ti iyawo aburo ọkọ Maryam fun un ko tẹ ẹ lọrun. O si jọ pe o fura si iyaale rẹ. Pẹlu ibinu ni Maryam fi wọn ile iana wọn lọ, to si lọọ gbe ọmọ-odo nibẹ.


Ṣugbọn o jọ pe idahun ti iyawo aburo ọkọ Maryam fun un ko tẹ ẹ lọrun. O si jọ pe o fura si iyaale rẹ. Pẹlu ibinu ni Maryam fi wọn ile iana wọn lọ, to si lọọ gbe ọmọ-odo nibẹ. Bo ṣẹ gbe e, yara iyaale rẹ lo mori le, to si fi ọmọ-odo naa fọ ọ lori. A gbọ pe obinrin naa ṣeṣẹ gidigidi, eyi to mu ki wọn gbe e lọ si ileewosan alabọọde kan, ṣugbọn ibẹ ni awọn dokita ti fidi rẹ mulẹ pe obinrin naa ti ku. Titi di ba a ṣe n sọ yii la gbọ pe obinrin naa wa lọdọ awọn ọlọpaa, nibi to ti n ran wọn lọwọ lori iwadii wọn.


Bo ṣẹ gbe e, yara iyaale rẹ lo mori le, to si fi ọmọ-odo naa fọ ọ lori. A gbọ pe obinrin naa ṣeṣẹ gidigidi, eyi to mu ki wọn gbe e lọ si ileewosan alabọọde kan, ṣugbọn ibẹ ni awọn dokita ti fidi rẹ mulẹ pe obinrin naa ti ku. Titi di ba a ṣe n sọ yii la gbọ pe obinrin naa wa lọdọ awọn ọlọpaa, nibi to ti n ran wọn lọwọ lori iwadii wọn.


Amọtẹkun ja wọ ibuba awọn ajinigbe l’Ọyọọ, wọn ko awọn nnkan ija wọn lọ

Ọlawale Ajao, Ibadan Agbara awọn ajinigbe ti dinku nipinlẹ Ọyọ pẹlu bi ikọ eleto aabo ilẹ Yoruba, Amọtẹkun ipinlẹ naa, ṣe ja wọ ibuba awọn ajinigbe ninu igbo kijikiji, ti wọn si ko awọn nnkan ija oloro wọn lọ. Oludari agba awọn Amọtẹkun nipinlẹ Ọyọ, Ajagun-fẹyinti Ọlayinka Ọlayanju lo fidi iroyin yii mulẹ fawọn oniroyin lolu ileeṣẹ ajọ naa ni Mọniya, n’Ibadan, lọjọ Aje, Mọnde, ọjọ kejidinlọgbọn, oṣu Kọkanla, ọdun yii. Ninu ipade oniroyin ọhun lọga awọn agbofinro yii ti sọ pe aṣeyọri ọhun waye latari awọn iṣẹlẹ ijinigbe kan to n waye lẹnu lọọlọọ yii, paapaa, eyi to waye loju ọna Ibadan si Eko laipẹ yii, eyi to mu ki awọn Amọtẹkun bẹrẹ si i fọ gbogbo aginju igbo ipinlẹ Ọyọ kaakiri lati wa awọn ọbayejẹ eeyan naa kan. O jọ pe awọn agbesunmọmi paapaa ti gburoo pe awọn agbofinro n wa awọn kiri inu igbo, ni wọn ṣe sa asala fẹmi-in ara wọn lai duro gbe awọn nnkan eelo wọn. Iyẹn lawọn Amọtẹkun ṣe deede kan baagi nla kan ninu aginju igbo, nigba ti wọn yoo si yẹ ẹ wo, ibọn nla nla ti wọn n pe ni AK47 mẹrin pẹlu ọta ibọn to le ni aadọta (50) lo wa nibẹ. Bakan naa ni wọn ba aṣọ awọn soja to jẹ toke-tilẹ meji ninu apo ọhun, ati fila awọn ọmọ-ogun oju ofurufu ilẹ yii kan pẹlu igbo ati ọti buruku kan bayii ti wọn n pe ni kolorado. Gẹgẹ bi Ajagun-fẹyinti Ọlayanju ṣe ṣalaye “Gbogbo wa la mọ bi eto aabo ṣe ri lasiko yii, paapaa lọna Ibadan si Eko.


Iyẹn lawọn Amọtẹkun ṣe deede kan baagi nla kan ninu aginju igbo, nigba ti wọn yoo si yẹ ẹ wo, ibọn nla nla ti wọn n pe ni AK47 mẹrin pẹlu ọta ibọn to le ni aadọta (50) lo wa nibẹ. Bakan naa ni wọn ba aṣọ awọn soja to jẹ toke-tilẹ meji ninu apo ọhun, ati fila awọn ọmọ-ogun oju ofurufu ilẹ yii kan pẹlu igbo ati ọti buruku kan bayii ti wọn n pe ni kolorado. Gẹgẹ bi Ajagun-fẹyinti Ọlayanju ṣe ṣalaye “Gbogbo wa la mọ bi eto aabo ṣe ri lasiko yii, paapaa lọna Ibadan si Eko. Gomina ba wa sọrọ, o ni ka lọọ ṣe gbogbo ohun ta a ba le ṣe lati ri i pe aabo wa fun awọn eeyan ati dukia wọn. “A gbe ikọ oniwadii kalẹ lati wa awọn inu igbo kaakiri ipinlẹ yii, koda, a de Eko, awa pẹlu awọn ọlọpaa Eko si jọ forikori lori ba a ṣe le fọ awujọ wa mọ kuro lọwọ awọn ajinigbe atawọn ọdaran gbogbo. “Lọjọ Jimọ ọsẹ to kọja la gbọ pe wọn ri awọn kan to dihamọra pẹlu ibọn nibi kan nipinlẹ Ọyọ nibi, mo ran awọn eeyan wa lọ sibẹ pẹlu awọn fjilante, wọn ni awọn ko ri eeyan nibẹ ṣugbọn awọn ri ijasa pe awọn eeyan kan n ṣe nnkan kan nibẹ nitori wọn ri awọn ọra omi ninu igbo nibẹ.


Gomina ba wa sọrọ, o ni ka lọọ ṣe gbogbo ohun ta a ba le ṣe lati ri i pe aabo wa fun awọn eeyan ati dukia wọn. “A gbe ikọ oniwadii kalẹ lati wa awọn inu igbo kaakiri ipinlẹ yii, koda, a de Eko, awa pẹlu awọn ọlọpaa Eko si jọ forikori lori ba a ṣe le fọ awujọ wa mọ kuro lọwọ awọn ajinigbe atawọn ọdaran gbogbo. “Lọjọ Jimọ ọsẹ to kọja la gbọ pe wọn ri awọn kan to dihamọra pẹlu ibọn nibi kan nipinlẹ Ọyọ nibi, mo ran awọn eeyan wa lọ sibẹ pẹlu awọn fjilante, wọn ni awọn ko ri eeyan nibẹ ṣugbọn awọn ri ijasa pe awọn eeyan kan n ṣe nnkan kan nibẹ nitori wọn ri awọn ọra omi ninu igbo nibẹ. Mo waa ni ki wọn lọọ tun ibẹ wa daadaa. Nigba ti wọn waa pada lọ, wọn foonu mi pe awọn ri baagi kan ninu igbo, baagi yẹn si wuwo. Mo ni emi naa ti n bọ.


Mo waa ni ki wọn lọọ tun ibẹ wa daadaa. Nigba ti wọn waa pada lọ, wọn foonu mi pe awọn ri baagi kan ninu igbo, baagi yẹn si wuwo. Mo ni emi naa ti n bọ. A waa lọọ lugọ de awọn ọdaran to n lo awọn aginju igbo wọnyi fun iṣẹ ibi, a ko ri wọn, a tun wa wọn kaakiri inu igbo, a ko ri wọn. “Nigba ta a yẹ baagi yẹn wo ka ri i pe ibọn AK 47 mẹrin, ati ọta pẹlu awọn aṣọ ṣọja pẹlu igbo ati ọti ti wọn n pe ni kolorado lo wa ninu baagi yẹn. Igbo ati ọti ti wọn n mu yẹn lo jọ pe o maa n jẹ ki oju wọn ranko ti wọn fi maa n huwa ọdaran”.


A waa lọọ lugọ de awọn ọdaran to n lo awọn aginju igbo wọnyi fun iṣẹ ibi, a ko ri wọn, a tun wa wọn kaakiri inu igbo, a ko ri wọn. “Nigba ta a yẹ baagi yẹn wo ka ri i pe ibọn AK 47 mẹrin, ati ọta pẹlu awọn aṣọ ṣọja pẹlu igbo ati ọti ti wọn n pe ni kolorado lo wa ninu baagi yẹn. Igbo ati ọti ti wọn n mu yẹn lo jọ pe o maa n jẹ ki oju wọn ranko ti wọn fi maa n huwa ọdaran”. O waa gboṣuba fun Gomina ipinlẹ Ọyọ, Ẹnjinnia Ṣeyi Makinde fun atilẹyin to n ṣe fun awọn Amọtẹkun lati le pese aabo fun ẹmi ati dukia awọn ara ipinlẹ naa. Ninu ọrọ tiẹ, ọga ọlọpaa to ti fẹyinti, CP Fatai Owoṣeni, to jẹ oludamọran fun gomina Makinde lori eto aabo, fi awọn araalu lọkan balẹ lati maa ba iṣẹ oojọ wọn lọ lai foya. Ọ ni pẹlu awọn nnkan ija awọn ajinigbe ti awọn Amọtẹkun ti ko yii, ẹru yoo ti maa ba awọn ọdaran to ni wọn paapaa nitori niṣe lo da bii igba ti awọn Amọtẹkun ti gba agbara lọwọ wọn.


O waa gboṣuba fun Gomina ipinlẹ Ọyọ, Ẹnjinnia Ṣeyi Makinde fun atilẹyin to n ṣe fun awọn Amọtẹkun lati le pese aabo fun ẹmi ati dukia awọn ara ipinlẹ naa. Ninu ọrọ tiẹ, ọga ọlọpaa to ti fẹyinti, CP Fatai Owoṣeni, to jẹ oludamọran fun gomina Makinde lori eto aabo, fi awọn araalu lọkan balẹ lati maa ba iṣẹ oojọ wọn lọ lai foya. Ọ ni pẹlu awọn nnkan ija awọn ajinigbe ti awọn Amọtẹkun ti ko yii, ẹru yoo ti maa ba awọn ọdaran to ni wọn paapaa nitori niṣe lo da bii igba ti awọn Amọtẹkun ti gba agbara lọwọ wọn.


Tinubu fẹẹ rin irinajo lọ siluu oyinbo

Faith Adebọla Iroyin to tẹ ALAROYE lọwọ ni pe oludije sipo aarẹ lorukọ ẹgbẹ APC, Aṣiwaju Bọla Tinubu, yoo so ipolongo ati ipade ita gbangba ọlọkan-o-jọkan to n ṣe lori erongba rẹ lati di aarẹ Naijiria rọ fun bii ọjọ meloo kan. Idi ni pe ọkunrin naa fẹẹ rin irinajo lọ si awọn ilu oyinbo kan laarin ọjọ kẹrin si ọjọ kejila, oṣu Kejila yii. Gẹgẹ bii atẹjade kan ti ikọ to n polongo ibo aarẹ fun ẹgbẹ APC gbe sori ẹrọ abẹyẹfo (twitter) wọn, wọn ni fun odidi ọjọ mẹjọ ni Aṣiwaju Bọla Tinubu ko fi ni i si nile, wọn ni yoo ṣabẹwo si awọn ilu kan, awọn aṣaaju awọn ilu nla atawọn alẹnulọrọ mi-in lati ṣepade pẹlu wọn lori erongba rẹ lati di aarẹ Naijiria. Lara awọn orileede ti Tinubu yoo lọ ni London, Amẹrika, France atawọn orileede kan to wa ninu ajọ orileede ilẹ Yuroopu, iyẹn European Union. Wọn ni ti Tinubu ba de London, yoo ba awọn eeyan sọrọ ni gbagede ti wọn n pe ni Chatham House, bakan naa ni yoo ṣepade pẹlu awọn alẹnulọrọ mi-in. Wọn ni idi to fi so ipolongo ati ipade ita gbangba to n ṣe nilẹ wa rọ, to si fi fẹẹ lọọ ṣepade pẹlu awọn tiluu oyinbo ni lati fa oju awọn ara oke okun mọra fun ajọṣepọ pẹlu bi ẹgbẹ APC ti n mura lati yan ẹni ti yoo rọpo Buhari. Ṣugbọn ọtọọtọ loju ti awọn eeyan fi n wo ọrọ naa.


Tinubu fẹẹ rin irinajo lọ siluu oyinbo

Wọn ni ti Tinubu ba de London, yoo ba awọn eeyan sọrọ ni gbagede ti wọn n pe ni Chatham House, bakan naa ni yoo ṣepade pẹlu awọn alẹnulọrọ mi-in. Wọn ni idi to fi so ipolongo ati ipade ita gbangba to n ṣe nilẹ wa rọ, to si fi fẹẹ lọọ ṣepade pẹlu awọn tiluu oyinbo ni lati fa oju awọn ara oke okun mọra fun ajọṣepọ pẹlu bi ẹgbẹ APC ti n mura lati yan ẹni ti yoo rọpo Buhari. Ṣugbọn ọtọọtọ loju ti awọn eeyan fi n wo ọrọ naa. Bawọn kan ṣe sọ pe ko sohun to buru ninu irinajo ti oludije ẹgbẹ APC fẹẹ lọ ni awọn mi-in n sọ pe niṣe ni baba fẹẹ lọọ ri awọn dokita rẹ niluu oyinbo, ṣugbọn ki ariwo ma baa pọ ju lo fi lọ ọ mọ awọn irinajo to n lọ wọnyi. Eyi o wu ko jẹ, ohun ti awọn igbimọ rẹ sọ ni pe Tinubu fẹẹ lọọ ba awọn aṣaaju nla nla agbaye kan ṣepade lori ipinnu rẹ lati di aarẹ Naijiria ni, ọjọ mẹjọ pere ni yoo si lo.


Tinubu fẹẹ rin irinajo lọ siluu oyinbo

Bawọn kan ṣe sọ pe ko sohun to buru ninu irinajo ti oludije ẹgbẹ APC fẹẹ lọ ni awọn mi-in n sọ pe niṣe ni baba fẹẹ lọọ ri awọn dokita rẹ niluu oyinbo, ṣugbọn ki ariwo ma baa pọ ju lo fi lọ ọ mọ awọn irinajo to n lọ wọnyi. Eyi o wu ko jẹ, ohun ti awọn igbimọ rẹ sọ ni pe Tinubu fẹẹ lọọ ba awọn aṣaaju nla nla agbaye kan ṣepade lori ipinnu rẹ lati di aarẹ Naijiria ni, ọjọ mẹjọ pere ni yoo si lo.


Nitori akẹkọọ yunifasiti tawọn agbofinro gbe, Aisha Yesufu sọko ọrọ siyawo Buhari

Monisọla Saka Obinrin ajijagbara ilẹ wa kan, Aisha Yesufu, ti sọrọ si iyawo Aarẹ orilẹ-ede yii, Aisha Buhari, fun iwa ta ni yoo mu mi to hu gẹgẹ bo ṣe paṣẹ pe ki wọn sọ ọdọmọkunrin kan, Aminu Mohammed, si atimọle lori ọrọ odi ti wọn lo sọ si i lori ẹrọ ayelujara. Muhammed, ọdọmọkunrin akẹkọọ to wa nipele to kẹyin lẹka ẹkọ imọ nipa ayika (Environmental Management and Toxicology), nileewe giga Federal University Dutse, ipinlẹ Jigawa, ni wọn lo fi ede Hausa kọ ọrọ kan sabẹ fọto Aisha Buhari lori ẹrọ alatagba Twitter rẹ ninu oṣu Kẹfa, ọdun yii pe, “iya ti tobi si i pẹlu owo awọn araalu to n jẹ”. Alaroye gbọ pe ọrọ iyanṣẹlodi ọlọjọ gbọọrọ tawọn olukọ Fasiti ilẹ wa (ASUU) gun le nigba naa, tawọn ijọba si kọ ti wọn o ṣe nnkan kan si i lo mu ki akẹkọọ naa sọrọ naa lati fi ẹdun ọkan rẹ han. Ohun ti wọn lọmọkunrin naa ni lọkan ni pe, owo to yẹ ki wọn fi yanju aawọ laarin ijọba atawọn ẹgbẹ ASUU loun fi n ṣe ara rindin, tiya si n jẹ awọn akẹkọọ gẹgẹ bi wọn ṣe n fẹsẹ gbalẹ kiri nigba ti wọn ko ri ileewe lọ. Ọkunrin ẹni ọdun mẹtalelogun (23) ọhun ni wọn lawọn ọlọpaa ọtẹlẹmuyẹ, DSS lọọ gbe ninu ọgba ileewe wọn ni nnkan bii aago mejila ọsan ọjọ Iṣẹgun, Tusidee, ọjọ kẹjọ, oṣu Kọkanla yii. Wọn ni wọn kọkọ fi lulu da batani si i lara, lẹyin naa ni wọn fi panpẹ ofin gbe e lọ si itimọle.


Ohun ti wọn lọmọkunrin naa ni lọkan ni pe, owo to yẹ ki wọn fi yanju aawọ laarin ijọba atawọn ẹgbẹ ASUU loun fi n ṣe ara rindin, tiya si n jẹ awọn akẹkọọ gẹgẹ bi wọn ṣe n fẹsẹ gbalẹ kiri nigba ti wọn ko ri ileewe lọ. Ọkunrin ẹni ọdun mẹtalelogun (23) ọhun ni wọn lawọn ọlọpaa ọtẹlẹmuyẹ, DSS lọọ gbe ninu ọgba ileewe wọn ni nnkan bii aago mejila ọsan ọjọ Iṣẹgun, Tusidee, ọjọ kẹjọ, oṣu Kọkanla yii. Wọn ni wọn kọkọ fi lulu da batani si i lara, lẹyin naa ni wọn fi panpẹ ofin gbe e lọ si itimọle. Eyi lo mu ki Aisha Yesufu, obinrin ajijagbara to ja fitafita lori ọrọ awọn akẹkọọ-binrin Chibok tawọn Boko Haram ji gbe lọjọsi, ati lasiko ọrọ ENDSARS to waye ni nnkan bii ọdun meji sẹyin bayii, gba ori ẹrọ ayelujara YouTube ẹ lọ lọjọ Aiku, Sannde, ọjọ kẹtadinlọgbọn, oṣu Kọkanla ọdun yii, lati bu ẹnu atẹ lu iwa to ṣapejuwe bi ifọwọ-ọla-gba-ni-loju ti wọn hu si ọmọkunrin naa, o ni iwa ti ko bofin mu rara ni. O tẹsiwaju pe awọn ọmọ ilẹ Naijiria bii ọgọfa miliọnu ni ijọba Buhari yii ti ko sinu iṣẹ ati oṣi. Yesufu ni, “Oju gba mi ti fun Aisha Buhari, niṣe lo yẹ ko dọwọ boju.


Eyi lo mu ki Aisha Yesufu, obinrin ajijagbara to ja fitafita lori ọrọ awọn akẹkọọ-binrin Chibok tawọn Boko Haram ji gbe lọjọsi, ati lasiko ọrọ ENDSARS to waye ni nnkan bii ọdun meji sẹyin bayii, gba ori ẹrọ ayelujara YouTube ẹ lọ lọjọ Aiku, Sannde, ọjọ kẹtadinlọgbọn, oṣu Kọkanla ọdun yii, lati bu ẹnu atẹ lu iwa to ṣapejuwe bi ifọwọ-ọla-gba-ni-loju ti wọn hu si ọmọkunrin naa, o ni iwa ti ko bofin mu rara ni. O tẹsiwaju pe awọn ọmọ ilẹ Naijiria bii ọgọfa miliọnu ni ijọba Buhari yii ti ko sinu iṣẹ ati oṣi. Yesufu ni, “Oju gba mi ti fun Aisha Buhari, niṣe lo yẹ ko dọwọ boju. Iwa ika ti ko ba ofin mu rara leyi. Ọkọ ẹ ti ju ida mẹtalelọgọta (63%) awọn ọmọ Naijiria sinu iṣẹ ati iya ti ko mọ niwọnba, ti wọn n ba iyẹn yi lọwọ na. Ṣe loootọ kọ waa ni pe awodi wọn n jẹun epe sanra, ṣe òógùn awọn ọmọ Naijiria kọ lo mu un tobi gẹgẹ bi wọn ṣe wi?


Iwa ika ti ko ba ofin mu rara leyi. Ọkọ ẹ ti ju ida mẹtalelọgọta (63%) awọn ọmọ Naijiria sinu iṣẹ ati iya ti ko mọ niwọnba, ti wọn n ba iyẹn yi lọwọ na. Ṣe loootọ kọ waa ni pe awodi wọn n jẹun epe sanra, ṣe òógùn awọn ọmọ Naijiria kọ lo mu un tobi gẹgẹ bi wọn ṣe wi? Awọn ti ju ara wọn sinu agbami ọla ati ọrọ̀ ni tiwọn. Ta loun, bawo ni tiẹ ṣe jẹ to fi maa ni ki wọn lọọ fi panpẹ ofin gbe eeyan kan nitori pe wọn lo ti jẹ ọrọ̀ awọn alaini? “Nigba to mọ pe agbara oun to bayii, ki lo de ti ko ti lo o lati gba awọn ọmọ Naijiria ti wọn wa nigbekun silẹ?” Ọpọlọpọ awọn ọmọ Naijiria ti wọn wa lori ayelujara Twitter ni wọn ti n sọrọ latigba naa, nigba tawọn kan n gbara ta lori aṣẹ ti wọn ni iyawo Aarẹ pa pe ki DSS maa ko gbogbo ẹni to ba sọrọ ta ko oun, awọn mi-in n bu ẹnu atẹ lu oun ati ijọba ọkọ ẹ, to fi mọ awọn DSS pe o rọrun lati tọpinpin eeyan pẹlu ẹrọ ayelujara ẹ ki wọn ri i mu, ṣugbọn o ṣoro lati ri awọn ti wọn n da omi alaafia orilẹ-ede yii ru lati ọjọ yii wa.


Awọn ti ju ara wọn sinu agbami ọla ati ọrọ̀ ni tiwọn. Ta loun, bawo ni tiẹ ṣe jẹ to fi maa ni ki wọn lọọ fi panpẹ ofin gbe eeyan kan nitori pe wọn lo ti jẹ ọrọ̀ awọn alaini? “Nigba to mọ pe agbara oun to bayii, ki lo de ti ko ti lo o lati gba awọn ọmọ Naijiria ti wọn wa nigbekun silẹ?” Ọpọlọpọ awọn ọmọ Naijiria ti wọn wa lori ayelujara Twitter ni wọn ti n sọrọ latigba naa, nigba tawọn kan n gbara ta lori aṣẹ ti wọn ni iyawo Aarẹ pa pe ki DSS maa ko gbogbo ẹni to ba sọrọ ta ko oun, awọn mi-in n bu ẹnu atẹ lu oun ati ijọba ọkọ ẹ, to fi mọ awọn DSS pe o rọrun lati tọpinpin eeyan pẹlu ẹrọ ayelujara ẹ ki wọn ri i mu, ṣugbọn o ṣoro lati ri awọn ti wọn n da omi alaafia orilẹ-ede yii ru lati ọjọ yii wa. Ẹrin atawada kẹrikẹri lawọn eeyan mi-in si n ṣe, wọn lawọn o mọ boya DSS n ri awọn nibi tawọn ti n tẹ ọrọ sori ẹrọ ayelujara lọwọ bayii, nitori awọn o fẹ wahala ijọba to maa n yara gbe ẹni tipa wọn ka.


Ẹrin atawada kẹrikẹri lawọn eeyan mi-in si n ṣe, wọn lawọn o mọ boya DSS n ri awọn nibi tawọn ti n tẹ ọrọ sori ẹrọ ayelujara lọwọ bayii, nitori awọn o fẹ wahala ijọba to maa n yara gbe ẹni tipa wọn ka.


Ọwọ tẹ awọn akẹkọọ ileewe girama mẹta to fipa ba ẹlẹgbẹ wọn lo pọ l’Akurẹ

Praise Precious, Akurẹ Awọn akẹkọọ ile-iwe girama mẹta, Idris Matthew, Ajayi Micheal ti wọn jẹ ẹni ọdun mẹtadinlogun ati Ọlawale Tobi, ọmọ ọdun mejidinlogun ni wọn ti wa ni ahamọ ọlọpaa latari ẹsun fifipa ba ọmọbinrin ẹni ọdun mẹrinla kan lo pọ l’Akurẹ l’Ọjọbọ, Tọsidee, ọjọ kẹrinlelogun, oṣu Kọkanla yii. ALAROYE gbọ PE awọn afurasi ọdaran mẹtẹẹta ni wọn wa ni kilaasi keji agba, nigba ti akẹkọọ-binrin ti wọn fipa ba sun wa ni kilaasi kin-in-ni agba nileewe Akurẹ High School, nijọba ibilẹ Guusu Akurẹ. Wọn ni ṣe lawọn mẹtẹẹta lọọ dena de ọmọbinrin naa nigba to lọọ sare yagbẹ ninu igbo kan to wa ninu ọgba ile-iwe ọhun lasiko isinmi ranpẹ ti wọn fun wọn lati fi lọọ jẹun ọsan, ti wọn si fipa wọ ọ lọ si agbegbe tawọn eeyan ko ti ni i ri wọn, nibi ti wọn ti ṣe ọmọ ọlọmọ baṣubaṣu. Ọkan ninu awọn ọmọkùnrin naa ni wọn lo ti figba kan ba ọmọbinrin yii sọrọ pe oun fẹẹ ba a sun, ṣugbọn tiyẹn kọ jalẹ fun un, lẹyin eyi lo lọọ ẹjọ rẹ sun awọn akẹgbẹ rẹ, lati igba naa ni wọn si ti n ṣọ ọ lọwọ lẹsẹ titi ti ọwọ wọn fi pada tẹ ẹ l’Ọjọbọ, Tọsidee, to kọja. Wọn ni niṣe lẹjẹ n da yala yala lati abẹ ọmọ yii lẹyin ti wọn ṣe e bo ṣe wu wọn tan, ẹjẹ ọhun ko si ti i da lara rẹ titi to fi wọ inu kilaasi pada lọjọ naa. Awọn akẹkọọ mẹtẹẹta la gbọ pe wọn ti fi pamọ sinu ọgba ẹwọn awọn ọmọde to wa loju ọna marosẹ Ondo, niluu Akurẹ.


Adeleke rọ awọn ọba mẹta loye, o yọ alaga ajọ eleto idibo danu

Florence Babaṣọla, Oṣogbo Lati le jẹ ki alaafia jọba lawọn ilu ti wahala ti n ṣẹlẹ lori awọn ọba tijọba to ṣẹṣẹ kogba wọle yan sawọn ilu naa, Gomina Ademọla Adeleke to ṣẹṣẹ gbọpa aṣẹ ti rọ awọn ọba mẹta kan loye, bẹẹ lo juwe ọna ile fun alaga ajọ eleto idibo ipinlẹ naa atawọn ọmọọṣẹ rẹ. Awọn ọba naa ni Akirun ti ilu Ikirun, Ọba Yinusa Akadiri, Ọwa ti ilu Igbajọ, Ọba Gboyega Famọdun ati Are ti ilu Ire, Ọba Ademọla Olupọnle. O ni ki awọn ọba mẹtẹẹta ti Oyetọla sare yan nigba to ku ọjọ diẹ ko kuro nipo naa fi ipo ọba silẹ, ki wọn si kuro ninu aafin, o waa paṣẹ pe ki awọn agbofinro gba akoso awọn aafin ọhun, ki wọn maa ṣọ ọ. Ninu iwe kan ti Akọwe iroyin Gomina, Ọlawale Rasheed gbe jade lorukọ ọga rẹ lo ti sọ pe pẹlu aṣẹ to rọ mọ ipo gomina gẹgẹ bii olori ijọba, ati agbara to ni lori ọrọ oye ati yiyan ọba alaye, yiyan awọn oṣiṣẹ ijọba sipo, gbigbe igbimọ kalẹ, ṣiṣe ayẹwo iwe owo apo ijọba ati awọn ohun to ni i ṣe pẹlu igbanisiṣẹ loun fi paṣẹ pe gbogbo awọn ọba alaye ti ijọba ipinlẹ Ọṣun yan sipo lati ọjọ kejidinlogun, oṣu Keje, ọdun yii, ni ki wọn fi ipo wọn silẹ. O waa ni ki atunyẹwo ba awọn iyansipo naa boya wọn wa ni ibamu pẹlu alakalẹ ti wọn fi n yan awọn oloye tabi ọba nipinlẹ naa. O fi kun un pe lati fopin si wahala ati rukerudo to ti n ṣẹlẹ, ki alaafia si le jọba, o ni ki awọn ọba mẹtẹẹta yii: Akirun ti ilu Ikirun, Are ti ilu Ire ati Ọwa ti Igbajọ ṣi kuro nipo naa titi ti wọn yoo fi fidi rẹ mulẹ pe iyansipo wọn ba ofin mu. Bakan naa ni gomina paṣẹ pe ki alaga ajọ eleto idibo ipinlẹ naa (Ọṣun State Electoral Commission), Ọgbẹni Ṣẹgun Ọladitan atawọn oloye to wa labẹ rẹ, Yusuf Oyeniran, Subiat Adubi, Ọmọọba Yinka Ajiboye, Abọsẹde Omibẹku, Dosu Gidigbi ati Wahab Adewọyin fipo wọn silẹ lẹyẹ-sọka.


O waa ni ki atunyẹwo ba awọn iyansipo naa boya wọn wa ni ibamu pẹlu alakalẹ ti wọn fi n yan awọn oloye tabi ọba nipinlẹ naa. O fi kun un pe lati fopin si wahala ati rukerudo to ti n ṣẹlẹ, ki alaafia si le jọba, o ni ki awọn ọba mẹtẹẹta yii: Akirun ti ilu Ikirun, Are ti ilu Ire ati Ọwa ti Igbajọ ṣi kuro nipo naa titi ti wọn yoo fi fidi rẹ mulẹ pe iyansipo wọn ba ofin mu. Bakan naa ni gomina paṣẹ pe ki alaga ajọ eleto idibo ipinlẹ naa (Ọṣun State Electoral Commission), Ọgbẹni Ṣẹgun Ọladitan atawọn oloye to wa labẹ rẹ, Yusuf Oyeniran, Subiat Adubi, Ọmọọba Yinka Ajiboye, Abọsẹde Omibẹku, Dosu Gidigbi ati Wahab Adewọyin fipo wọn silẹ lẹyẹ-sọka. O ni igbesẹ yii waye lori ẹsun ṣiṣe owo mọkumọku, sisa nibi iṣẹ ati asilo ipo ti wọn fi kan wọn. Lara awọn igbesẹ ti gomina tuntun yii ti tun gbe lẹnu igba to gba ọpa aṣẹ ni pe ki gbogbo asunwọn owo ipinlẹ naa di titi pa loju-ẹsẹ, pẹlu ileri pe opin yoo de ba oniruuru awọn iwa ibajẹ atawọn iwa ta-ni-yoo-mu-mi ti ẹgbẹ oṣelu APC ti hu kọja nipinlẹ naa. Siwaju si i, o ni ko si nnkan to n jẹ ipinlẹ Ọmọluabi (State of the Virtues) mọ, ipinlẹ orisun iye (State of the Living Spring) to ti wa tẹlẹ ni ki wọn bẹrẹ si i lo pada bayii.


O ni igbesẹ yii waye lori ẹsun ṣiṣe owo mọkumọku, sisa nibi iṣẹ ati asilo ipo ti wọn fi kan wọn. Lara awọn igbesẹ ti gomina tuntun yii ti tun gbe lẹnu igba to gba ọpa aṣẹ ni pe ki gbogbo asunwọn owo ipinlẹ naa di titi pa loju-ẹsẹ, pẹlu ileri pe opin yoo de ba oniruuru awọn iwa ibajẹ atawọn iwa ta-ni-yoo-mu-mi ti ẹgbẹ oṣelu APC ti hu kọja nipinlẹ naa. Siwaju si i, o ni ko si nnkan to n jẹ ipinlẹ Ọmọluabi (State of the Virtues) mọ, ipinlẹ orisun iye (State of the Living Spring) to ti wa tẹlẹ ni ki wọn bẹrẹ si i lo pada bayii. Bakan naa lo ni bi wọn ṣe yi orukọ ipinlẹ Ọṣun pada si State of Ọṣun ko ba ofin mu, o ni ki ohun gbogbo pada si ‘Ọṣun State’ bo ṣe wa tẹlẹ. Adeleke sọ pe oun yoo gbe awọn igbimọ kan kalẹ lati ṣayẹwo oniruuru awọn igbesẹ ijọba Oyetọla bii iyansipo awọn eeyan, igbani siṣẹ ati bẹẹ bẹẹ lọ, o ni ohunkohun to ba jẹ abajade igbimọ naa nijọba yoo ṣiṣẹ le lori. O fi da awọn oṣiṣẹ, awọn aṣofin, ẹka eto idajọ ati bẹẹ bẹẹ lọ loju pe ijọba oun yoo ṣiṣẹ papọ pẹlu wọn, igbaye-gbadun awọn araalu yoo si jẹ iṣejọba oun logun.


Bakan naa lo ni bi wọn ṣe yi orukọ ipinlẹ Ọṣun pada si State of Ọṣun ko ba ofin mu, o ni ki ohun gbogbo pada si ‘Ọṣun State’ bo ṣe wa tẹlẹ. Adeleke sọ pe oun yoo gbe awọn igbimọ kan kalẹ lati ṣayẹwo oniruuru awọn igbesẹ ijọba Oyetọla bii iyansipo awọn eeyan, igbani siṣẹ ati bẹẹ bẹẹ lọ, o ni ohunkohun to ba jẹ abajade igbimọ naa nijọba yoo ṣiṣẹ le lori. O fi da awọn oṣiṣẹ, awọn aṣofin, ẹka eto idajọ ati bẹẹ bẹẹ lọ loju pe ijọba oun yoo ṣiṣẹ papọ pẹlu wọn, igbaye-gbadun awọn araalu yoo si jẹ iṣejọba oun logun.


LASTMA mu awọn to maa n ja ero ọkọ lole pẹlu POS ti wọn fi n gbowo lọwọ wọn

Monisọla Saka Ọwọ ṣinkun awọn ajọ to n ri si igbokegbodo ọkọ nipinlẹ Eko, LASTMA, ti tẹ awọn afurasi meji kan ti wọn maa n ja awọn eeyan lole ninu ọkọ ero, ti wọn yoo si lọọ ja awọn eeyan ọhun ju sibi ti wọn ko mọ lẹyin ti wọn ba ṣọṣẹ tan. Awọn oniṣẹ ibi ti pupọ awọn eeyan mọ si wan ṣansi (one chance), ti wọn n da awọn olugbe Ikate, lagbegbe Lekki-Ajah, nipinlẹ Eko, laamu yii, ni omi gbẹ lẹyin ẹja wọn, ti wọn si ṣe bẹẹ ko sọwọ awọneeyan ọhun. Agbẹnusọ ajọ naa, Taofiq Adebayọ, sọ ninu atẹjade to fi sita lọjọ Aiku, Sannde, ọjọ kẹtadinlọgbọn, oṣu Kọkanla, ọdun yii, pe ọga agba ajọ LASTMA, Bọlaji Ọrẹagba, ṣalaye pe awọn ikọ ti wọn n yide kiri ti wọn si tun n dari awọn ọkọ lati le dena sun-kẹrẹ -fa-kẹrẹ ọkọ lagbegbe naa ni wọn ri awọn afurasi ọhun mu. O ni, “Lasiko tawọn eeyan wa wa lẹnu iṣẹ ni wọn n gbọ ariwo ‘ole, ole, ẹ gba wa o’ ninu mọto ero T4, ti wọn ko kun lọda ipinlẹ Eko, pẹlu nọmba idanimọ mọto AAA 750 XX. Bi wọn ṣe n gbiyanju ati da awakọ naa duro lo tẹna mọ ọn, lẹyẹ-o-sọka lawọn oṣiṣẹ LASTMA ọhun si fi mọto ti wọn fi maa n yide kiri gba ya a, titi ti wọn fi le e ba lagbegbe Ikate, nibi ti ọkọ jiipu Pathfinder kan ti ẹlẹyinju aanu kan wa ti ba wọn dina mọ ọn, airibi gba kọja loju ọjọ yii lo jẹ ko rọrun fawọn ajọ LASTMA lati tete ribi yi wọn ka. “Nigba tọwọ tẹ meji ninu wọn, awọn meji yooku ti wọn gbe ẹrọ pelebe POS, ti wọn fi n gbowo jade ni banki awọn to ba ko si panpẹ wọn ninu ọkọ ero T4 yii kan lugbo ni tiwọn ni.


O ni, “Lasiko tawọn eeyan wa wa lẹnu iṣẹ ni wọn n gbọ ariwo ‘ole, ole, ẹ gba wa o’ ninu mọto ero T4, ti wọn ko kun lọda ipinlẹ Eko, pẹlu nọmba idanimọ mọto AAA 750 XX. Bi wọn ṣe n gbiyanju ati da awakọ naa duro lo tẹna mọ ọn, lẹyẹ-o-sọka lawọn oṣiṣẹ LASTMA ọhun si fi mọto ti wọn fi maa n yide kiri gba ya a, titi ti wọn fi le e ba lagbegbe Ikate, nibi ti ọkọ jiipu Pathfinder kan ti ẹlẹyinju aanu kan wa ti ba wọn dina mọ ọn, airibi gba kọja loju ọjọ yii lo jẹ ko rọrun fawọn ajọ LASTMA lati tete ribi yi wọn ka. “Nigba tọwọ tẹ meji ninu wọn, awọn meji yooku ti wọn gbe ẹrọ pelebe POS, ti wọn fi n gbowo jade ni banki awọn to ba ko si panpẹ wọn ninu ọkọ ero T4 yii kan lugbo ni tiwọn ni. Awọn ikọ ọlọpaa ayaraṣaṣa RRS, ti wọn wa lẹnu iṣẹ wọn nibi ti wọn maa n paaki ọkọ wọn si lagbegbe Chisco, Opopona Lekki si Ajah, nipinlẹ Eko, ni wọn fa awọn afurasi mejeeji tọwọ ba ati mọto ti ko lọda ti wọn fi n ṣiṣẹ ibi kiri le lọwọ. Lẹyin naa ni wọn ṣẹṣẹ waa ko wọn lọ si teṣan ọlọpaa to wa ni Ilasan, fun iwadii to peye”. Ọgbẹni Ọrẹagba gba awọn eeyan agbegbe naa atawọn olugbe ipinlẹ Eko lapapọ nimọran lati ri i daju pe inu garaaji ni wọn ti n wọkọ, ki wọn ma si ṣe figba kankan tura silẹ, ki wọn maa wa ni ojufo nigbakuugba ti wọn ba n wọkọ ero kaakiri ipinlẹ Eko.


Awọn ikọ ọlọpaa ayaraṣaṣa RRS, ti wọn wa lẹnu iṣẹ wọn nibi ti wọn maa n paaki ọkọ wọn si lagbegbe Chisco, Opopona Lekki si Ajah, nipinlẹ Eko, ni wọn fa awọn afurasi mejeeji tọwọ ba ati mọto ti ko lọda ti wọn fi n ṣiṣẹ ibi kiri le lọwọ. Lẹyin naa ni wọn ṣẹṣẹ waa ko wọn lọ si teṣan ọlọpaa to wa ni Ilasan, fun iwadii to peye”. Ọgbẹni Ọrẹagba gba awọn eeyan agbegbe naa atawọn olugbe ipinlẹ Eko lapapọ nimọran lati ri i daju pe inu garaaji ni wọn ti n wọkọ, ki wọn ma si ṣe figba kankan tura silẹ, ki wọn maa wa ni ojufo nigbakuugba ti wọn ba n wọkọ ero kaakiri ipinlẹ Eko.


Nitori Tinubu, Atiku gba APC nimọran

Faith Adebọla Oludije funpo aarẹ lẹgbẹ oṣelu Peoples Democratic Party, PDP, Atiku Abubakar, ti takoto ọrọ si ẹgbẹ oṣelu All Progressives Congress, APC, bẹẹ lo sin wọn ni gbẹrẹ ipakọ, nitori oludije funpo aarẹ wọn, Aṣiwaju Bọla Ahmed Tinubu. Atiku ni asiko yii lawọn ọmọ Naijiria yoo mọ boya ẹgbẹ naa nitiju tabi wọn ko ni, tori bo ba jẹ ohun ti tawọn ọmọ Naijiria n ri nipa oludije wọn lawọn naa n ri, bo ba si jẹ ohun ti wọn n ro lawọn naa n ro, ko sohun meji to yẹ wọn, to si pọn wọn le ju ki wọn tete paarọ Tinubu lọ. Ninu atẹjade kan ti Oludamọran pataki fun Atiku lori eto ibaraalu sọrọ, Ọgbẹni Phrank Shaibu, fi lede lalẹ ọjọ Aiku, Sannde, ọjọ kẹtadinlọgbọn, oṣu Kọkanla yii, lorukọ ọga rẹ, lo ti sọrọ to nipọn bii awọ eerin ọhun. Atiku ni yatọ si ti pe APC kọ lo maa tun ohun ti APC bajẹ ṣe, afi ti wọn ba tun maa ba a jẹ si i, bi Tinubu ṣe n fẹnu kọ lojoojumọ, to n fi dudu pe funfun ni gbangba walia yii ti-i-yan loju, o si fihan pe gomina ipinlẹ Eko tẹlẹri naa ti darugbo kọja ẹni to yẹ ko dije funpo aarẹ lọdun 2023, o ni aarẹ agba ti n da a laamu, ko si sọgbọn teeyan le da si ọjọ-ori, tori ara agba ki i ro ka’dun. Apa kan, atẹjade naa ka pe: “Loootọ ni Tinubu le jẹ agba-ọjẹ oloṣelu to si ti wu u tipẹ lati ṣolori Naijiria, ṣugbọn ki i ṣe keeyan kan jẹ oloṣelu lo le mu-u-yan depo aarẹ. Ohun akọkọ ni keeyan jẹ oloootọ ti ko lẹbọ lẹru.


Nitori Tinubu, Atiku gba APC nimọran

Atiku ni yatọ si ti pe APC kọ lo maa tun ohun ti APC bajẹ ṣe, afi ti wọn ba tun maa ba a jẹ si i, bi Tinubu ṣe n fẹnu kọ lojoojumọ, to n fi dudu pe funfun ni gbangba walia yii ti-i-yan loju, o si fihan pe gomina ipinlẹ Eko tẹlẹri naa ti darugbo kọja ẹni to yẹ ko dije funpo aarẹ lọdun 2023, o ni aarẹ agba ti n da a laamu, ko si sọgbọn teeyan le da si ọjọ-ori, tori ara agba ki i ro ka’dun. Apa kan, atẹjade naa ka pe: “Loootọ ni Tinubu le jẹ agba-ọjẹ oloṣelu to si ti wu u tipẹ lati ṣolori Naijiria, ṣugbọn ki i ṣe keeyan kan jẹ oloṣelu lo le mu-u-yan depo aarẹ. Ohun akọkọ ni keeyan jẹ oloootọ ti ko lẹbọ lẹru. Bi gbogbo nnkan to yẹ karaalu mọ nipa Tinubu ṣe di adiitu bayii ti fihan pe oludije APC ko ni i footọ dari Naijiria. “Eyi to tiẹ ṣe pataki ju ni pe bi APC ṣe ṣejọba rakuruku yii, ajalu nla lo maa jẹ bi iru Tinubu ba tun gbajọba lọwọ Buhari. Lati tukọ Naijiria kọja keeyan ni awọn alatilẹyin to sọ p’oun ti fa wọn goke nigba kan, Naijiria nilo aarẹ ti ara rẹ le koko, to le rin ko yan fa-n-da, ti ọpọlọ ati laakaye rẹ ko yingin, to si jẹ ẹni tawọn orileede agbaye bọwọ fun, to mọ eto i ṣe, to si mu iṣọkan ba orileede yii, iru eeyan bii Atiku Abubakar.


Nitori Tinubu, Atiku gba APC nimọran

Bi gbogbo nnkan to yẹ karaalu mọ nipa Tinubu ṣe di adiitu bayii ti fihan pe oludije APC ko ni i footọ dari Naijiria. “Eyi to tiẹ ṣe pataki ju ni pe bi APC ṣe ṣejọba rakuruku yii, ajalu nla lo maa jẹ bi iru Tinubu ba tun gbajọba lọwọ Buhari. Lati tukọ Naijiria kọja keeyan ni awọn alatilẹyin to sọ p’oun ti fa wọn goke nigba kan, Naijiria nilo aarẹ ti ara rẹ le koko, to le rin ko yan fa-n-da, ti ọpọlọ ati laakaye rẹ ko yingin, to si jẹ ẹni tawọn orileede agbaye bọwọ fun, to mọ eto i ṣe, to si mu iṣọkan ba orileede yii, iru eeyan bii Atiku Abubakar. Ka sootọ ọrọ, ọjọ-ogbo ti fihan pe Tinubu o yẹ nipo aarẹ ta a n sọrọ ẹ yii. Ninu aṣiwi o to aṣisọ ọrọ to sọ lasiko ipolongo ibo wọn to waye kẹyin l’Ekoo, Tinubu ni kawọn ọmọ Naijiria lọọ mu APV, ki wọn mu APC wọn, ki wọn le dibo fun APC, bẹẹ ọmọleewe pamari gan-an mọ pe PVC lorukọ kaadi idibo n jẹ. “Bi ko ba sọ pe kaadi idibo ti ẹspaya loni-in, yoo sọ pawọn ọmọ Naijiria n tuiti lori Wasaapu lọla, tabi ki wọn gba aadọta miliọnu awọn ọdọ siṣẹ ologun, ki wọn maa fun wọn ni paki jẹ laaarọ ati agbado jẹ lalẹ, ẹ jẹ ka sọrọ sibi tọrọ wa, ṣe iru aarẹ ta a fẹ nibi taye laju de ree.


Nitori Tinubu, Atiku gba APC nimọran

Ka sootọ ọrọ, ọjọ-ogbo ti fihan pe Tinubu o yẹ nipo aarẹ ta a n sọrọ ẹ yii. Ninu aṣiwi o to aṣisọ ọrọ to sọ lasiko ipolongo ibo wọn to waye kẹyin l’Ekoo, Tinubu ni kawọn ọmọ Naijiria lọọ mu APV, ki wọn mu APC wọn, ki wọn le dibo fun APC, bẹẹ ọmọleewe pamari gan-an mọ pe PVC lorukọ kaadi idibo n jẹ. “Bi ko ba sọ pe kaadi idibo ti ẹspaya loni-in, yoo sọ pawọn ọmọ Naijiria n tuiti lori Wasaapu lọla, tabi ki wọn gba aadọta miliọnu awọn ọdọ siṣẹ ologun, ki wọn maa fun wọn ni paki jẹ laaarọ ati agbado jẹ lalẹ, ẹ jẹ ka sọrọ sibi tọrọ wa, ṣe iru aarẹ ta a fẹ nibi taye laju de ree. “Ẹgbẹ APC waa ṣeleri ‘Ireti Ọtun’ (Renewed Hope) fawọn ọmọ Naijiria, ṣe o ṣee ṣe lati fi aisan wo aisan ni, abi okunkun le mu okunkun kuro ni? Bawo ni APC yoo ṣe mu iṣoro ti APC da silẹ ti wọn fẹ loju si i kuro funra wọn? Iregbe ọrọ lasan niyẹn o.” “Imọran temi le gba wọn ni ki wọn tete mọ bi wọn ṣe maa paarọ alawada ti wọn fi ṣe oludije funpo aarẹ wọn, tori gbogbo aye lo n wọn laworẹrin-in.” Bẹẹ ni Atiku sọ o.


Nitori Tinubu, Atiku gba APC nimọran

“Ẹgbẹ APC waa ṣeleri ‘Ireti Ọtun’ (Renewed Hope) fawọn ọmọ Naijiria, ṣe o ṣee ṣe lati fi aisan wo aisan ni, abi okunkun le mu okunkun kuro ni? Bawo ni APC yoo ṣe mu iṣoro ti APC da silẹ ti wọn fẹ loju si i kuro funra wọn? Iregbe ọrọ lasan niyẹn o.” “Imọran temi le gba wọn ni ki wọn tete mọ bi wọn ṣe maa paarọ alawada ti wọn fi ṣe oludije funpo aarẹ wọn, tori gbogbo aye lo n wọn laworẹrin-in.” Bẹẹ ni Atiku sọ o.


Kokeeni lọkunrin yii naa tun ko sinu bata to n gbe lọ si Saudi

Faith Adebọla O jọ pe awọn to n gbe oogun oloro ṣẹṣẹ kasa ki wọn maa gbe egboogi naa sinu bata ni bayii, nitori ko pẹ ti wọn mu obinrin kan, Sidikat Ajiṣegiri, pe o ko kokeeni sinu bata to n wọ lọ si Saudi, tọwọ ajọ to n gbogun ti tita ati lilo oogun oloro si tẹ ẹ. Wọn ti tun mu ọkunrin mi-in to ko ọpọlọpọ kokeeni sinu awọn bata kan to n ko lọ si orileede Saudi bayii. L’Ọjọbọ, Tọsidee, ọjọ kẹrinlelogun, oṣu Kọkanla yii, ni wọn mu ọkunrin kan torukọ rẹ n jẹ Lateef Oyenuga, ni papakọ ofuurufu ilẹ wa, Murtala Muhammed, to wa niluu Ikẹja, to ko kokeeni sinu ọpọlọpọ bata olokun dudu to ko sinu ẹru to loun n gbe lọ si ilu Jeddah, lorileede Saudi Arabia. Baalu Ethopia lo fẹẹ wọ. Ọkan ninu awọn oṣiṣe ajọ to n gbogun ti ooogun oloro to yẹ awọn ẹru naa wo sọ pe kokeeni ti iwọn rẹ to irinwo giraamu (400g) ni wọn ko pamọ sabẹ awọn bata naa. Nigba ti wọn fi ọrọ wa ọkunrin naa lẹnu wo, o ni ọkunrin kan torukọ re n jẹ Wasiu Sanni Gbolahan ti inagijẹ re n jẹ Teacher lo gba awọn lati maa gbe oogun oloro. O ni wọn ti kọkọ ko awọn oogun oloro kan fun oun pe ki oun tọju rẹ sinu ara, ṣugbọn nigba ti ẹmi oun ko gbe e ni ọn ni ki oun ko o sinu bata ti oun ko o si ti ọn fi mu oun yii.


Ọkan ninu awọn oṣiṣe ajọ to n gbogun ti ooogun oloro to yẹ awọn ẹru naa wo sọ pe kokeeni ti iwọn rẹ to irinwo giraamu (400g) ni wọn ko pamọ sabẹ awọn bata naa. Nigba ti wọn fi ọrọ wa ọkunrin naa lẹnu wo, o ni ọkunrin kan torukọ re n jẹ Wasiu Sanni Gbolahan ti inagijẹ re n jẹ Teacher lo gba awọn lati maa gbe oogun oloro. O ni wọn ti kọkọ ko awọn oogun oloro kan fun oun pe ki oun tọju rẹ sinu ara, ṣugbọn nigba ti ẹmi oun ko gbe e ni ọn ni ki oun ko o sinu bata ti oun ko o si ti ọn fi mu oun yii. Oyenuga ni ki i ṣe pe iṣẹ gbigbe oogun oloro wu oun naa, ṣugbọn oun feẹ lo owo ti oun ba ri nibẹ lati sanwo idanwo omo oun to wa ni ọdun to gbẹyin nileewe girama loun fi ba wọbn gbe e. NDLEA ni Wasiu Sanni ti ọkunrin yii ni o ran oun niṣẹ yii ti jingiri ninu owo kokeeni. Wọn ni o ti gbiyanju lati gbe kokeeni lọ si Saudi Arabia ti Dubai. Wọn ni oun lo fa dẹrẹba BRT kan, Bọlajoko Muyiwa Babalọla le ọkunrin oloteẹli ti wọn loun naa n ṣowo oogun oloro, Alaaji Ademọla Afọlabi Kazeem lọwọ, tiyẹn fi ni ko gbe kokeni lọ si Dubai, ṣugbọn ọwọ ajọ to n gbogun ti oogun oloro tẹ ẹ lọjọ kẹtadinlogun, osu Kẹfa, ọdun yii.


Oyenuga ni ki i ṣe pe iṣẹ gbigbe oogun oloro wu oun naa, ṣugbọn oun feẹ lo owo ti oun ba ri nibẹ lati sanwo idanwo omo oun to wa ni ọdun to gbẹyin nileewe girama loun fi ba wọbn gbe e. NDLEA ni Wasiu Sanni ti ọkunrin yii ni o ran oun niṣẹ yii ti jingiri ninu owo kokeeni. Wọn ni o ti gbiyanju lati gbe kokeeni lọ si Saudi Arabia ti Dubai. Wọn ni oun lo fa dẹrẹba BRT kan, Bọlajoko Muyiwa Babalọla le ọkunrin oloteẹli ti wọn loun naa n ṣowo oogun oloro, Alaaji Ademọla Afọlabi Kazeem lọwọ, tiyẹn fi ni ko gbe kokeni lọ si Dubai, ṣugbọn ọwọ ajọ to n gbogun ti oogun oloro tẹ ẹ lọjọ kẹtadinlogun, osu Kẹfa, ọdun yii. Ọjọ oṣu Kọkanla yii lọwọ pada tẹ Afọlabi ti ọn tun n pe ni Adekaz ni tiẹ. Ilu Ikorodu lọwọ ti tẹ Sanni, ẹni ti wọn ni oun lo maa n ba awọn ti wọn n gbe kokeeni yii wa aọn ti wọn le ba wọn gbe e. Tẹ o ba gbagbe, ọsẹ to kọja ni ọwọ tẹ obinrin kan, Sidikatu Ajiṣegiri to ni oniṣowo aṣọ ọmọde loun niluu Eko. Inu bata ti obinrin naa wọ sẹsẹ nigba to n lọ si Saudi loun tọju kokeeni pamọ si.


Ọjọ oṣu Kọkanla yii lọwọ pada tẹ Afọlabi ti ọn tun n pe ni Adekaz ni tiẹ. Ilu Ikorodu lọwọ ti tẹ Sanni, ẹni ti wọn ni oun lo maa n ba awọn ti wọn n gbe kokeeni yii wa aọn ti wọn le ba wọn gbe e. Tẹ o ba gbagbe, ọsẹ to kọja ni ọwọ tẹ obinrin kan, Sidikatu Ajiṣegiri to ni oniṣowo aṣọ ọmọde loun niluu Eko. Inu bata ti obinrin naa wọ sẹsẹ nigba to n lọ si Saudi loun tọju kokeeni pamọ si.


Gomina Ademọla Adeleke ti ẹnu asunwọn owo ipinlẹ Ọṣun pa

Florence Babaṣọla, Oṣogbo Gomina ipinlẹ Ọṣun, Ademọla Adeleke, ti paṣẹ pe ki gbogbo asunwọn owo ipinlẹ naa di titi pa bayii. Ninu ọrọ apilẹkọ rẹ nibi ayẹyẹ ti wọn ti bura fun un gẹgẹ bii gomina alagbada kẹfa nipinlẹ Ọṣun, eyi to waye laaarọ ọjọ Aiku, Sannde, ọjọ kẹtadinlọgbọn, oṣu Kọkanla, ọdun yii, lo ti ṣeleri pe opin yoo de ba oniruuru awọn iwa ibajẹ atawọn iwa ta-ni-yoo-mu-mi ti ẹgbẹ oṣelu APC ti hu kọja nipinlẹ naa. O ni ko si nnkan to n jẹ ipinlẹ Ọmọluabi (State of the Virtues) mọ, ipinlẹ orisun iye (State of the Living Spring) to ti wa tẹlẹ ni ki wọn bẹrẹ si i lo pada bayii. Bakan naa, bi ijọba Ọgbẹni Rauf Arẹgbẹṣọla ṣe yi orukọ ipinlẹ Ọṣun pada si State of Ọṣun ni Adeleke sọ pe ko ba ofin mu, o ni ki ohun gbogbo pada si Ọṣun State bo ṣe wa tẹlẹ. Lori gbogbo igbesẹ ti gomina ana, Adegboyega Oyetọla, gbe lẹyin to ti fidi-rẹmi ninu idibo ọjọ kẹrindinlogun, oṣu Keje, ọdun yii, Gomina Adeleke ni ko si eyi to le duro nibẹ, o ni ki ohun gbogbo pada si bo ṣe wa ṣaaju ọjọ idibo ọhun. Nitori idi eyi, Adeleke sọ pe oun yoo gbe awọn igbimọ kan kalẹ lati ṣayẹwo oniruuru awọn igbesẹ ijọba Oyetọla bii iyansipo awọn eeyan, igbani-sisẹ ati bẹẹ bẹẹ lọ, o ni ohunkohun to ba jẹ abajade igbimọ naa nijọba yoo ṣiṣẹ le lori.


Bakan naa, bi ijọba Ọgbẹni Rauf Arẹgbẹṣọla ṣe yi orukọ ipinlẹ Ọṣun pada si State of Ọṣun ni Adeleke sọ pe ko ba ofin mu, o ni ki ohun gbogbo pada si Ọṣun State bo ṣe wa tẹlẹ. Lori gbogbo igbesẹ ti gomina ana, Adegboyega Oyetọla, gbe lẹyin to ti fidi-rẹmi ninu idibo ọjọ kẹrindinlogun, oṣu Keje, ọdun yii, Gomina Adeleke ni ko si eyi to le duro nibẹ, o ni ki ohun gbogbo pada si bo ṣe wa ṣaaju ọjọ idibo ọhun. Nitori idi eyi, Adeleke sọ pe oun yoo gbe awọn igbimọ kan kalẹ lati ṣayẹwo oniruuru awọn igbesẹ ijọba Oyetọla bii iyansipo awọn eeyan, igbani-sisẹ ati bẹẹ bẹẹ lọ, o ni ohunkohun to ba jẹ abajade igbimọ naa nijọba yoo ṣiṣẹ le lori. O fi da awọn oṣiṣẹ, awọn aṣofin, ẹka eto idajọ ati bẹẹ bẹẹ lọ loju pe ijọba oun yoo ṣiṣẹ papọ pẹlu wọn, igbaye-gbadun wọn yoo si jẹ iṣejọba oun logun.


O fi da awọn oṣiṣẹ, awọn aṣofin, ẹka eto idajọ ati bẹẹ bẹẹ lọ loju pe ijọba oun yoo ṣiṣẹ papọ pẹlu wọn, igbaye-gbadun wọn yoo si jẹ iṣejọba oun logun.


Ibọn onike lobinrin yii fi n digun jale ni Mowe

Gbenga Amos, Ogun Niṣe lawọn eeyan adugbo kan sare janna-janna lọ si ẹka ileeṣẹ ọlọpaa Mowe lalẹ ọjọ kẹẹẹdọgbọn, oṣu Kọkanla yii, nigba tawọn adigunjale kan ya bo ileetaja nla ti wọn ti n ta awọn nnkan tẹnu n jẹ bii irẹsi, ẹwa ati gaari, to wa ni ikorita Safari, ni Adesan, ti wọn yọ ibọn si wọn, ti wọn si bẹrẹ si i ko owo ọja tawọn oniṣọọbu naa ti pa lọjọ naa atawọn ọja iyebiye. Amọ loju-ẹsẹ ti DPO tẹsan ọhun, SP Fọlakẹ Afẹnifọrọ, ti gbọrọ yii lo ti paṣẹ fawọn ọmọọṣẹ ẹ pe ki wọn lọọ koju awọn adigunjale ọhun, awọn ẹṣọ alaabo So-Safe Mowe kan tẹle wọn lọ, ọwọ si ba wọn. Iyalẹnu ni pe obinrin-binrin, Chioma Okafor, ẹni ọdun mọkandinlọgbọn, loun ati ọmọkunrin ẹni ọdun mọkandinlogun kan, Joshua Nweke, wa nidii iwa buruku naa, ohun to si jọ-ọ-yan loju ju ni pe nigba ti wọn mu wọn, ti wọn yẹ ara wọn wo, ibọn ti wọn mu dani, tawọn ero to wa nileetaja naa ri ti wọn fi doju bolẹ pẹlu ibẹru-bojo, ibọn naa ki i ṣe ibọn gidi, ibọn onike ni, amọ bi wọn ṣe ṣe e, ko sẹni to le mọ pe ki i ṣe ojulowo, tori niṣe lo n kọ yanran, o si jọ ojulowo ibọn gan-an. Nigba ti wọn ṣewadii lẹnu wọn, Nweke jẹwọ pe Chioma lo mu erongba pe kawọn maa digun jale wa, o ni ọna to ya kiakia tawọn fi le tete maa ri owo na niyẹn, ọsẹ keji to mu amọran naa wa lo ra ibọn onike wale, o ni ibọn naa lawọn aa maa lo, o si kọ oun ni ọrọ tawọn maa sọ, boun ṣe maa di ibọn naa mu, ati bawọn ṣe maa fi i halẹ mọ awọn eeyan nibikibi tawọn ba ti fẹẹ jale. O loun o ti i tẹle e lọ soko ole ri, akọkọ toun maa lọ naa lọwọ tẹ awọn yii. Wọn ni nigba tawọn afurasi ọdaran yii wọ ṣọọbu to jẹ Ọgbẹni Johnson Nwokoro ni nnkan bii aago mẹsan-an alẹ ọjọ naa, niṣe ni wọn kọkọ ṣe bii ẹni to fẹẹ ra irẹsi at’ẹwa, tawọn naa dara pọ mọ ero to n na ọja, ojiji si ni wọn fabọn yọ, ti wọn ni kawọn ero doju bolẹ, ko si sẹni to le ko wọn loju, tori o ba wọn labo, ati pe ibọn lapati kò lapati, kò sẹni to maa fẹ ki wọn doju ẹ kọ oun, ni wọn ba paṣẹ fun onileetaja na lati rọ owo to pa da sawọn lapo.


Nigba ti wọn ṣewadii lẹnu wọn, Nweke jẹwọ pe Chioma lo mu erongba pe kawọn maa digun jale wa, o ni ọna to ya kiakia tawọn fi le tete maa ri owo na niyẹn, ọsẹ keji to mu amọran naa wa lo ra ibọn onike wale, o ni ibọn naa lawọn aa maa lo, o si kọ oun ni ọrọ tawọn maa sọ, boun ṣe maa di ibọn naa mu, ati bawọn ṣe maa fi i halẹ mọ awọn eeyan nibikibi tawọn ba ti fẹẹ jale. O loun o ti i tẹle e lọ soko ole ri, akọkọ toun maa lọ naa lọwọ tẹ awọn yii. Wọn ni nigba tawọn afurasi ọdaran yii wọ ṣọọbu to jẹ Ọgbẹni Johnson Nwokoro ni nnkan bii aago mẹsan-an alẹ ọjọ naa, niṣe ni wọn kọkọ ṣe bii ẹni to fẹẹ ra irẹsi at’ẹwa, tawọn naa dara pọ mọ ero to n na ọja, ojiji si ni wọn fabọn yọ, ti wọn ni kawọn ero doju bolẹ, ko si sẹni to le ko wọn loju, tori o ba wọn labo, ati pe ibọn lapati kò lapati, kò sẹni to maa fẹ ki wọn doju ẹ kọ oun, ni wọn ba paṣẹ fun onileetaja na lati rọ owo to pa da sawọn lapo. Ṣa, awọn mejeeji ti wa lolu-ileeṣẹ ọlọpaa ipinlẹ Ogun to wa l’Eleweẹran, Abẹokuta, gẹgẹ bi Kọmiṣanna ọlọpaa ipinlẹ Ogun , CP Lanre Bankọle ṣe paṣẹ. Ọdọ awọn ọtẹlẹmuyẹ ti wọn n gbogun ti iwa idigunjale ati ijinigbe ni wọn wa, ti wọn n ran wọn lọwọ lẹnu iwadii wọn. Wọn ni lẹyin iwadii ni wọn maa too foju wọn bale-ẹjọ.


Ṣa, awọn mejeeji ti wa lolu-ileeṣẹ ọlọpaa ipinlẹ Ogun to wa l’Eleweẹran, Abẹokuta, gẹgẹ bi Kọmiṣanna ọlọpaa ipinlẹ Ogun , CP Lanre Bankọle ṣe paṣẹ. Ọdọ awọn ọtẹlẹmuyẹ ti wọn n gbogun ti iwa idigunjale ati ijinigbe ni wọn wa, ti wọn n ran wọn lọwọ lẹnu iwadii wọn. Wọn ni lẹyin iwadii ni wọn maa too foju wọn bale-ẹjọ.